Naslovnica Sjeverni Sandžak Novi Pazar Đorđević: Do kraja januara strategija koja će usporiti odlazak mladih\n„Odmah nakon toga počeće izrada akcionog plana koji bi trebalo da bude predstavljen na jesen, kako bi primena Strategije počela u januaru 2021. godine“, kazao je on na predstavljanju javne rasprave o Predlogu strategije za upravljanje ekonomskim migracijama za period 2021. do 2027. godine.\nJavna rasprava je počela 13. decembra, traje do 3. januara, a razgovori o strategiji bili su organizovani u Nišu, Novom Sadu, Kragujevcu, Subotici, Novom Pazaru i Beogradu, podsetio je ministar i pozvao sve zainteresovane da i dalje šalju svoje primedbe i sugestije.\n„Cilj Strategije je da mladi ostanu da žive u Srbiji, da se vrate oni koji su otišli iz zemlje, ali i da se u Srbiju privuku stranci koji bi ovde živeli i radili“, kazao je Đorđević.\nOn je ocenio da to neće moći ni lako ni brzo da se sprovede, ali je naveo da Srbije mora da ima hrabrosti i vere da to može da se uradi.\n„Potreban je konsenzus svih u društvu, jer to nije pitanje partije ili pojedinca“, kazao je đorđević navodeći da je građanima potrebna moderna i pravična država koja brine o njima, koja pruža jednake prilike i mogućnosti za sve i omogućava im da napreduju i usavršavaju se.\nOn je istakao da je ekonomska strategija osnova svega, jer mora da pokaže u kojim delovima zemlje želimo koju industriju i u skladu sa tim da obezbedimo obrazovanje i zapošljavanje treba to da prati.\n„Ova Strategija u odnosu na ranije obuhvata čitav ciklus od preventive migracije, saradnje dijaspore sa maticom, uslove pod kojima bi se oni koji su otišli vratili u državu, kao i potpunu integraciju privrede i drištva Srbije“, kazao je predstavnik tima koji je radio na Strategiji profesor Vladimir Grečić.\nDodao je je dijaspora do sada zamerala da je nevidljiva u planovima razvoja Srbije i da će Strategija to da ispravi.\n„Direktne investicije dijaspore su do sada bile zapostavljene, iako su jako važne i treba da imaju prednos u odnosu na strane investicije, jer ljudi iz dijaspore kao ulagači imaju potrebu da postave trag u svojoj zemlji, a bolje poznaju mentalitet i jezik“, rekao je Grečić.\nDodao je da dijaspora može da pomogne u osvajanju novih tehnologija i znanja, mnogo više od stranih investitora, a i lakše bi se odlučili za reinvestiranje.\n„Naši ljudi u dijaspori nisu tako bogati, ali imaju mala i srednja preduzeća koja su daleko prilagodljivija promenama i mogu lakše da omoguće tehnološki razvoj“, naveo je Grečić i dodao da su ankete pokazale da je gotovo 60 odsto ljudi iz dijaspore zainteresovano da uloži svoj kapital u Srbiju.\nU zvaničnom dokumentu Ministarstva za rad je navedeno kako je analiza pokazala da je Strategija, kao dokument javnih politika, najbolja opcija za sistemsko uređenje oblasti ekonomskih migracija.\nPosebni ciljevi Strategije su unapređenje institucionalnih kapaciteta za praćenje regularnih migracionih kretanja, stvaranje uslova za praćenje, podsticanje i podršku cirkularnim migracijama.\nPotom, usklađivanje sistema obrazovanja sa potrebama privrede, sa akcentom na praćenje inovacija koje nosi sa sobom četvrta industrijska revolucija, posebno u sferi razvijanja novih zanimanja i stručnih profila, unapređenje saradnje dijaspore i matice, stvaranje boljih i atraktivnijih uslova za priliv stranih studenata i stručnjaka iz inostranstva.\nCiljne grupe na koje će se Strategija odnositi su radno aktivno stanovništvo, domaća privreda, privrednici, karijerno ostvareni stručnjaci u dijaspori, učenici i studenti, oni koji su tek završili obrazovanje, preduzetnici u zemlji i dijaspori, privredne komore, profesionalne asocijacije, ali i nezaposleni, povratnici i stručnjaci iz inostranstva, studenti na školovanju u inostranstvu.


Ali Laridžani se u subotu registrovao kao kandidat na predsedničkim izborima u Iranu, Teheran, 15 maj 2021.\nBivši predsednik iranskog parlamenta Ali Laridžani, umereni konzervativac i pristalica nuklearnog sporazuma zaključenog između Irana i međunarodne zajednice, objavio je u subotu, 15. maja da ulazi u trku za predsedničke izbore koji će biti održani 18. juna.\nPosle dugog oklevanja, po pisanju iranske štampe, Laridžani koji će napuniti 64 godine u junu, sačekao je poslednji dan za registraciju da podnese kandidaturu, prenosi izveštač agencije Frans pres (AFP).\nOvo je drugi put da se kandiduje za predsednika. Već je bio u konkurenciji 2005. godine, kada je na opšte iznenađenje pobedio ultrakonzervativac i populista Mahmud Ahmadinedžad.\nBivši iranski predsjednik Ahmadinedžad ponovo kandidat na izborima\nBio je predsednik parlamenta od 2008. do 2020, a takođe je učestvovao na parlamentarnim izborima 2020. On je trenutno savetnik vrhovnog vođe ajatole Alija Hamneja.\nFrancuska: Napredak u pregovorima sa Iranom\nZajedno sa pitanjem ekonomske i socijalne krize, budućnost nuklearnog sporazuma, kako se očekuje, biće jedno od glavnih tema na junskim izborima, na kojima treba da se nađe naslednik za Rohanija, koji prema Ustavu nema prava na treći uzastopni mandat.\nPored Laridžanija, kandidaturu je predao i bivši predsednik Mahmud Ahmadinedžad.\nKampanja i izbori odvijaju se u vreme pojačanih tenzija između Irana u Zapada povodom sporazuma o ograničavanju iranskog nuklearnog programa.


Institucije BiH namakle više para za plate i putne troškove - Radio Srebrenik\nHomeVIJESTIBIH I SVIJETInstitucije BiH namakle više para za plate i putne troškove\nPoslanici Predstavničkog doma BiH na predstojećoj sjednici razmatraće Prijedlog zakona o budžetu institucija BiH i međunarodnih obaveza za 2022. godinu i gotovo da nema institucije koja nije dobila više novca u odnosu na budžet iz 2020. godine, a ove godine rashodi budžetskih korisnika iznosiće više od milijardu KM.\n“Ukupni rashodi institucija Bosne i Hercegovine iznose 1.073.600.600 KM i u odnosu na budžet 2020. godine veći su za 77,6 miliona KM”, navodi se u budžetu.\nPovećanje iznosa novca za finansiranje institucija BiH najviše se odnosi na plate s obzirom na to da je povećana osnovica za obračun plata na 535 KM, i po tom osnovu za šest mjeseci biće izdvojen 59,1 milion KM, odnosno 633,3 miliona KM ukupno.\nUkupan budžet koji podrazumijeva finansiranje institucija BiH i međunarodnih obaveza predložen je u iznosu od 1.892.789.119 KM i u odnosu na 2020. godinu veći je za 89,2 miliona KM. Ako je suditi po budžetu za 2022. godinu, institucije BiH na putne troškove potrošiće 14,8 miliona KM ili 3,3 miliona KM više u odnosu na budžet iz 2020. godine, a zanimljivo je da će u ovoj godini iste te institucije na gorivo i prevoz potrošiti 309.000 KM manje u odnosu na 2020. godinu, iako je cijena goriva značajno porasla.\nZnačajno povećanje budžeta odnosi se na izdatke za “ugovorene i posebne usluge” koje će u 2022. godini koštati 44,6 miliona KM ili čak 11,8 miliona KM više nego što je to bilo 2020. godine. Takođe, i na stavkama nabavke opreme biće izdvojeno znatno više, odnosno 24,1 milion KM ili 5,1 milion više nego što je bilo ranije.\nKada je riječ o pojedinačnim institucijama, kao i prethodnih godina, najveći potrošač je Ministarstvo odbrane BiH, koje će u ovoj godini potrošiti 306,6 miliona KM ili 19,3 miliona KM više nego što je bilo predviđeno budžetom za 2020. godinu, a samo na bruto plate i naknade otići će 210 miliona KM. U ovoj godini Predsjedništvo BiH potrošiće 9,5 miliona KM ili skoro dva miliona KM više nego 2020. godine, dok će Parlamentarna skupština BiH na raspolaganju imati 19,5 miliona KM ili 3,2 miliona KM više nego 2020. godine. Parlament BiH za putne troškove daće blizu milion KM, što je za oko 330.000 KM više nego što sada imaju na raspolaganju. Na plate zaposlenih u parlamentu BiH otići će 12,2 miliona KM ili 1,8 miliona KM više nego što je sada.\nŠto se tiče spoljnog duga, po ovom osnovu, Bosna i Hercegovina, odnosno entiteti i Brčko distrikt u 2022. godini vratiće 819.189.119 KM, od kojih će najviše otići Svjetskoj banci i to 193,8 miliona KM, zatim EBRD-u 125,5 miliona KM, EIB-u 124,3 miliona KM itd.\nMira Pekić, član Komisije za finansije i budžet Predstavničkog doma parlamenta BiH, kaže da u Bosni i Hercegovini ništa nije normalno te da će se vjerovatno desiti da se budžet za 2022. godinu u Domu naroda BiH usvaja isti dan kad i budžet za 2021. godinu.\n“Sve je mimo zakona. Budžeti su enormno povećani i nema opravdanja u ovim uslovima za takvo povećanje. Mi iz Republike Srpske ne treba da podržimo takav budžet, jer to je jačanje institucija BiH. Ne možemo biti dvolični, jedno pričati, a drugo raditi. Budžetski okvir od 950 miliona KM je omogućavao isplate plata i po povećanim osnovicama za plate. Povećanje plata je opravdano, ali materijalnih troškova nije”, rekla je Pekićeva.\nOdbijeno zapošljavanje 81 radnika\nInstitucije Bosne i Hercegovine tražile su da zaposle 81 radnika, međutim to im nije odobreno. Ustavni sud BiH tražio je da zaposli osam osoba, Ministarstvo inostranih poslova 24 radnika, Agencija za promociju stranih investicija pet, Agencija za državnu službu dva, Agencija za lijekove i medicinska sredstva BiH 19 ljudi.\nZahtjev za dodatno zapošljavanje jednog radnika iskazala je i Komisija za koncesije BiH, koja od svog osnivanja praktično ne radi ništa, jer nije dodijelila niti jednu koncesiju.\nPrevious articleZabrana izvoza drvnih sortimenata mogla bi spustiti cijene ogreva u BiH\nNext articleModriča: Teretni voz udario u putničko vozilo, žena teško povrijeđena


Najbolja mesta u Srbiji za startup-ove I Moja Selidba\nNajbolja mesta u Srbiji za startup-ove\nBy Bojan Ćurčić9 октобра, 202111 маја, 2022No Comments\nBlog / Najbolja mesta u Srbiji za startup-ove\nTeško je jasno definisati koja su najbolja mesta u Srbiji za startup-ove, posebno jer se ovaj vid poslovanja još nije razvio kod nas. Ipak, postoje mesta u kojima ovi preduzetnici rado odlaze da žive. Upravo to nam pokazuje da nezvanično postoje bolji uslovi života u nekim mestima za start-up kompanije. Šta god izabrali, kompanija koja organizuje selidbe Beograd će Vam pomoći da se brzo i lako preselite.\nI nakon što pronađete mesta u Srbiji za startup-ove jedno vreme ćete raditi sami\nKoja su moguća mesta u Srbiji za startup-ove?\nIako je teško reći koja od ovih mesta su najbolja, sigurno je da neka od njih već imaju veće interesovanje. Moguće je da pronađete neka mesta koja Vam odgovaraju zbog onoga što nude izvan obaveznih detalja.\nNe postoje jasno definisana mesta u Srbiji za startup-dove, makar ne zvanično, pa ćete morati da istražujete i sami;\nVodite računa da pronađete mesta koja su dovoljno dobro organizovana za Vas, ali pružaju i bezbednost i sigurnost;\nVažno je da imate mesta koja su jeftina, jer startup podrazumeva štednju na svim poljima;\nNe zaboravite da pre nego selidbe poslovnog prostora najpre pronađete mesto koje će na duže staze biti finansijski povoljno za Vaš posao;\nBirajte mesta koja pružaju i sadržaje izvan Vašeg posla – trebaće Vam mesta za odmor, rekreaciju, relaksaciju ali i edukaciju.\nBudući da je poslednjih godina ovaj grad rastao i razvijao se, a cene stanovanja su ostale manje-više iste, mnoge firme biraju ovaj grad za poslovanje. Grad nudi povoljne uslove za započinjanje posla, a pri tom ne morate plaćati visoke dažbine kao u Beogradu. Da ne spominjemo koliko je lakše u Novom Sadu naći parking i svakodnevno putovati na posao. Ipak, pre selidbe Novi Sad, raspitajte se o svim uslovima i cenama.\nMada ne važi za grad poznat među programerima i frilenserima, ovaj grad poslednjih godina postaje popularan i na tom polju. Sve to ukazuje na mogućnost da grad postane popularan i za startup poslove, jer ima veoma pozitivne ocene među ovim radnicima. Cene stanovanja, porezi i zakup lokala su mnogo manji, dok sa druge strane, grad nije daleko od Beograda, pa Vam neće biti teško da putujete ali i organizujete kombi prevoz Beograd ako ima potrebe za tim. Manje mesto podrazumeva i manje gužve i daleko smireniji način života.\nU samom srcu Srbije, na jednakoj udaljenosti od Beograda i Niša, Kragujevac može biti veoma zgodno mesto za manje startupove. Ne zaboravite da je ovaj grad nekada bio centar industrije, koja i danas postoji, a da je mnogo manjih kompanija pokrenuto upravo ovde. Sa druge strane, Kragujevac ima sve odlike velike metropole, zbog čega se sve više ljudi naseljava ovde, pa će svaka agencija za selidbe rado prihvatiti ovaj posao.\nKonačno, šta je bolje za život u Srbiji od života u glavnom gradu. Poznat po mnogo čemu, a najviše po odličnim uslovima za kompanije, pa i startupove, Beograd može biti mesto na kojem ćete startovati svoj prvi posao. Pre nego što unajmite kamion za selidbe Beograd, raspitajte se o porezima, doprinosima ali i cenama poslovnog prostora. Sve može biti od velikog značaja za Vaš posao.\nIako je ovaj naziv prisutan već nekoliko godina i danas je mnogima teško da razumeju kakva je ovo firma. Neke od osobina slične su svim firmama u razvoju, dok su neke specifične upravo za ovaj vid poslovanja.\nFirma na početku razvoja\nPre nego što počnete sa biranjem prostora za život, najpre naučite kako i sa čim treba da se nosite u ovom trenutku. Startup je firma na početku svog poslovnog razvoja, što znači da se suočava sa brojnim poteškoćama i izazovima. Nije dovoljno samo pripremiti dobar plan i investiranje. Neophodno je imati brojne alternative, saradnike ali i malo sreće kako bi sve uspelo. Zato je od velike važnosti živeti u mestu u kojem nas život neće previše koštati.\nImajte u vidu da pravi startup sačinjava svega nekoliko ljudi kao tim. Razlog je veoma jednostavan, on zavisi od investicija i ideja, a u tome nema mnogo zarade. U početku, startup je samo skup ideja i ljudi koji je predstavljaju, bez jasne vizije šta ih čeka na kraju. Zbog toga je važno da u njemu imate samo one koji su u potpunosti predani toj ideji i nikoga više. Birajte grad u kome svima odgovara da živi iz istog razloga.\nU početku ćete raditi sa malim timom ljudi\nStartup ima i svoje značenje i mesto\nPo nekoj marketinškoj definiciji, startup je inovativno-tehnološko preduzetništvo, što već samo po sebi govori koliko različitih oblasti obuhvata. Pre svega, to je skup različitih ljudi, ideja ali i poslova. Potrebno je razumeti i marketing ali i preduzetništvo. Na nesreću, oni koji učestvuju u tome i sami nisu baš sposobni za taj posao, pa su previše zaokupljeni obavezama i poslovima. Imajte to u vidu kada birate mesto u kojem ćete započeti svoj posao.\nŠta je potrebno startup firmi?\nNezahvalno je definisati ono što je potrebno da bi firma bila uspešan startup, pa je uvek važno poći od onoga šta Vam treba. Na kraju, sami ćete pronaći odgovarajuće mesto za sebe, nezavisno od drugih.\nOno što je najvažnije kod startupa je da oni koji učestvuju u njemu nemaju dovoljno novca za rad. Zapravo, jedan od poslova je i pronaći finansijere za ideju koju imaju. Iz tog razloga neophodno je da imate dobar izvor finansija koji će biti dovoljan za Vaše uslove. Obično to znači i da ne možete iznajmiti baš veliku kancelariju, ali i da je bolje da živite u manjem mestu, gde je život jeftiniji.\nMože brzo da poraste\nAko ima jedne dobre stvari oko startupa to je da se njegov položaj može veoma brzo i lako menjati. Obično to znači da u svakom trenutku on može da naraste, ukoliko pronađete finansije za njega. Ipak, to znači i obrnuto, da može lako propasti, ako nemate dovoljno finansijera ili Vašu ideju niko ne prihvati. Sve to ukazuje da morate voditi računa o finansijama.\nNajvažnije u Vašem poslu je da verujete u sebe i svoju ideju\nJeftino ali razvijeno\nKonačno, kada tražite mesto gde ćete započeti svoj startup, tražite mesto koje je malo ali dovoljno razvijeno tehnološki i ekonomski. Biće Vam potrebno da budete u kontaktu sa potencijalnim finansijerima. Sa druge strane, tražite mesto koje je dovoljno jeftino za početak, jer nećete imati dovoljno novca za sve. Neka mesta su pravo blago među startup kompanijama, pa se raspitajte koja su najbolja mesta u Srbiji za startup-ove pre nego što počnete ovaj posao.\nkamion transportkombi transportSelidbe po Srbiji\nPrevious PostŠta sve utiče na troškove međunarodne selidbe?\nNext Post10 stvari koje treba da uradite kada se preselite za Beograd


Prenatalni test u kojem učestvuju i tate dostupan u celoj Srbiji | Promotivni tekst | Subotica.com\nPrenatalni test u kojem učestvuju i tate dostupan u celoj Srbiji\n08.12.2020. u 14:40h\nKompanija "Premium Genetics" iz Novog Sada je na tržište Srbije donela najobuhvatniji neinvazivni prenatalni test najnovije generacije "VERAgene", koji dodatno nudi prenatalnu analizu na 100 monogenetskih bolesti, jedini na svetskom tržištu.\nNeinvazivni prenatalni testovi su već nekoliko godina prisutni u Srbiji i sve više trudnica se odlučuje da na ovaj način proveri genetsko zdravlje svoje bebe. Kako objašnjavaju iz kompanije "Premium Genetics", ova skrining metoda može pomoći da se izbegnu invazivne procedure poput amniocenteze, i veoma pouzdano daje odgovore na mnoga pitanja koja muče buduće majke.\n- Iako su se neinvazivni prenatalni testovi ranije preporučivali samo trudnicama starijim od 35 godina, u poslednje vreme se savetuju apsolutno svim budućim majkama. Statistički podaci govore da su veći procenat dece sa Daunovim sindromom rodile upravo trudnice mlađe od 35 godina, posebno zato što za njih ne postoje protokoli. S obzirom na rizike koje nosi amniocenteza, neinvazivni prenatalni testovi dobijaju sve veće poverenje trudnica - kažu iz kompanije "Premium Genetics", dodajući da su prenatalni testovi su, pre svega, veoma komforni za trudnicu i, što je najvažnije, potpuno bezbedni kako za majku, tako i za bebu. - Iz izuzetno malog uzorka venske krvi majke, analizirajući DNK bebe koja pluta po majčinoj krvi, u najranijoj fazi trudnoće možemo precizno videti genetsko zdravlje bebe.\nOva renomirana kompanija je na tržište Srbije donela prenatalni test najnovije generacije "VERACITY" i dodatnu opciju u vidu testa "VERAgene", koji je ispravio sve nedostatke testova prethodnih generacija i upravo zbog toga nosi najveću pouzdanost i tačnost rezultata.\nOMILJENI PRENATALNI TEST POZNATIH I USPEŠNIH MAMA - Mnoge uspešne žene u Srbiji se odlučuju da u trudnoći urade "VERAgene" prenatalni test. Svesne rizika kojima se izlažemo, stresa i sve kasnijeg začeća trudnoće, trudnice se veoma dobro informišu pri izboru prenatalnog testa. Tako su i naše poznate mame najčešće birale "VERAgene" test, a među roditeljima koji su se odlučili za ovaj test bili su, između ostalih, Aleksandra Prijović i Filip Živojinović, Goga Sekulić i Uroš Domanović, Nikola Rokvić i Bojana Barović, Ana Sević i Danijel Nedeljković, Slobodan Vasić i Jelena Karagić, kao i mnogi drugi.\n- Testove "VERACITY" i "VERAgene" izvodi laboratorija "NIPD Genetics", koja ima patentiranu sopstvenu tehnologiju ciljane analize sekvenci. To faktički znači da, za razliku od testova koji rade analizu svih hromozoma, pa čak i onih hromozoma čiji poremećaji u broju ili strukturi nisu kompatibilni sa životom, mi analiziramo samo one hromozome koji su suštinski bitni, čak preciznije, samo specifične delove hromozoma koji nose informacije o traženim aneuploidijama. S obzirom na preciznost analize, sumnjive regije se čitaju prosečno 400 puta, što je čak i do 10 puta više od ostalih prenatalnih testova. To je razlog najmanjeg broja lažno pozitivnih rezultata i najveće pouzdanosti našeg testa - objašnjavaju iz kompanije "Premium Genetics", koja poseduje sopstvenu tehnologiju preciznog merenja količine bebine DNK u krvi majke, što je najveća garancija pouzdanosti rezultata testa. - Relevantni svetski zdravstveni vodiči su stanovišta da se rezultati prenatalnog testa izdati sa manje od 4 odsto fetalne frakcije (bebine DNK) ne mogu smatrati pouzdanima. Na ovo posebno obratite pažnju pri izboru prenatalnog testa. Američka asocijacija ginekologa i Američka asocijacija genetičara su stava da na svakom izveštaju prenatalnog testa, fetalna frakcija i njena vrednost moraju biti jasno izraženi.\nKako Test "VERACITY" je jedini test koji analizira mikrodelecione sindrome, čak i kod blizanačkih trudnoća, a laboratorija "NIPD Genetics" poseduje CLIA i CAP akreditacije, što je svrstava u sam svetski vrh. Velika novina u svetu neinvazivnog prenatalnog testiranja se pojavila upravo u vidu "VERAgene" testa, koji je doneo apsolutnu revoluciju u odnosu na ponude ostalih laboratorija.\n- "VERAgene" predstavlja apsolutno najobimniji i najobuhvatniji prenatalni test na svetu. Pored analize najčešćih aneuploidija, odnosno hromozomskih abnormalnosti, kao i mikrodelecionih sindroma, ovaj test omogućava analizu čak 100 monogenskih bolesti i to već od 10. nedelje trudnoće. Za ovaj test se, pored uzorka venske krvi majke, uzima i bris unutrašnje strane obraza biološkog oca bebe. Sam nalaz, ukoliko je pozitivan, potvrđuje se u "NIPD Genetics" laboratoriji i izveštaj o monogenskim bolestima je, kao takav, klinički apsolutno validan, te nema potrebe za dodatnim analizama i dodatnim troškovima - ističu iz kompanije "Premium Genetics".\nMonogenske bolesti pogađaju različite organe i sisteme organa, a veliki broj njih može biti uzročnik neuroloških smetnji, intelektualne ometenosti, imunodeficijencije, zaostajanja u rastu i razvoju, infertiliteta, metaboličkih poremećaja, gubitka sluha ili vida. Svi možemo biti nosioci mutacije na genu odgovornom za nastanak neke od monogenskih bolesti, a da toga nismo svesni. To ne znači da smo oboleli ili da imamo bilo kakve simptome, ali ako su oba roditelja nosioci mutacije na istom genu, postoji velika šansa da dođe do oboljenja u narednoj generaciji. Zahvaljujući superiornoj tehnologiji, "VERAgene" može precizno da testira ova stanja i tako pomogne roditeljima i lekarima da na osnovu validnih i preciznih informacija donesu najbolju odluku o daljem vođenju trudnoće i potencijalnom kliničkom tretmanu i primeni ranih intervencija. "VERAgene" je validiran i za blizanačke trudnoće, kao i za trudnoće nastale vantelesnom oplodnjom.\n- S ponosom ističemo da je "NIPD Genetics", odnosno "VERAgene" prenatalni test zbog izuzetnog doprinosa nauci, kroz patentiranje jedinstvene tehnologije, nagrađen za inovativnost 2019. godine - otkrivaju iz kompanije "Premium Genetics".\nIako je cena "VERACITY" testa svuda u svetu dosta visoka, kompanija se potrudila da trudnicama u Srbiji omogući test po najnižoj ceni već od 490 evra, što predstavlja jednu od najpovoljnijih cena na našem tržištu. Test je moguće uraditi u svakom gradu u Srbiji, a više informacija možete pročitati ovde.


Zašto je korisno da i ove zime posetite Kopaonik - MM Ski škola - Kopaonik ONLINE\nVesti • Zimske aktivnosti\nZašto je korisno da i ove zime posetite Kopaonik – MM Ski škola\n…ili tri razloga zašto su aktivnosti na Kopu i ove godine OBAVEZNE\nPlanina jača imunitet\nSamo nekoliko dana provedenih na planini mogu neutralisati stres iz vašeg organizma koji se skupljao mesecima.\nKopaonik – planina koja regeneriše\nTreći razlog zašto je bitno da baš ove godine idete na zimovanje je i Kopaonik – jedna od naših najlepših i najpoznatijih planina.Vazduh na njemu se ne može porediti ni sa jednim drugim mestom u našoj zemlji i boravak na njemu je svaki put jedinstven i drugačiji doživljaj.\nOno što Kopaonik posebno donosi je i mir, nešto što mnoga mesta više ne poseduju.\nNe dozvolite sebi da upadnete u zimski san, jer od toga nećete imati apsolutno nikakvu korist. A od aktivne zime na planini, posebno na Kopaoniku, možete dobiti mnogo: bolju kondiciju, bolje zdravlje, jači imunitet i sveopšte bolje stanje tela i duha.\nTagoviKopaonik MM ski sport skijanje snowboard\nPretprodaja ski karata putem WEB SHOP-a sa popustom od 15. novembra\nU ski centru Kopaonik počelo testiranje sistema za veštačko osnežavanje


08.01.2022 u 21:35\nBANjALUKA - Svečana akademija povodom Dana Republike Srpske završena je večeras u Sportskom centru Borik u Banjaluci. Prisutnima su se obratili predsednica RS Željka Cvijanović, srpski član Predsedništva BiH Milorad Dodik, predsednica Vlade Srbije Ana Brnabić i patrijrh srpski Porfirije. Ranije danas, Željka Cvijanović uručila je povodom Dana RS ordenje zaslužnim organizacijama i pojedincima koji su ličnim angažovanju doprineli jačanju i afirmaciji RS. Među nagrađenima su predsednik Skupštine Srbije Ivica Dačić, koji je dobio orden RS na lenti za izuzetan doprinos jačanju saradnje Srbije i RS. Iz isto razloga odlikovani su i direktor Bezbednosno-informativne agencije Srbije Bratislav Gašić i v.d. direktora Pošta Srbije Zoran Đorđević, koji su dobili Orden Njegoša 1. reda. Ambasador\nAkademija medicinskih nauka SLD obeležava jubilej\nAkademija medicinskih nauka Srpskog lekarskog društva obeležava 45 godina rada, kao i 100 godina od rođenja prof. dr Branka Radulovića, koji je bio njen prvi predsednik. Ovu organizaciju čini 279 članova, uglednih lekara i stomatologa iz zemlje i inostranstva. Tokom protekle četiri i po decenije akademija je neprekidno nastojala da podstiče i promoviše naučnoistraživački rad u svim oblastima medicine, što je već pri osnivanju postavljeno kao glavni cilj i zadatak njenog delovanja. Ostvarivala je to kroz više od 800 održanih naučnih skupova i brojnih predavanja na kongresima lekara. Kako ističe profesor dr Ljubica Đukanović, predsednica Akademije medicinskih nauka SLD, uvek su brinuli i o edukaciji lekara, pre nego što je kontinuirana edukacija zdravstvenih radnika postala zakonska


Debakl svjetskog šampiona, Njemačka rutinski, Italijani pokazali moć - BIGportal.ba\n9 Juna, 2019 9 Juna, 2019 0123\nFudbaleri Francuske poraženi su u 3. kolu kvalifikacija za EURO 2020 od reprezentacije Turske u Konji rezultatom 2:0.\nAktuelni svetski šampion u potpunosti je pobeđen u Turskoj. Prikazali su performans koji je bio ispod nivoa jednog šampiona planete i zasluženo su poraženi na gostovanju.\nTurskoj je bilo dovoljno jedno poluvreme da faktički završi kompletan posao na ovom susretu, pošto su golove postizali u 30. i u 40. minutu utakmice.\nOni su posed lopte prepustili gostujućoj ekipi, ali su zato imali 5 udaraca na gol Francuza i do vođstva došli preko Kana Ajhana, da bi trijumf u Konji potvrdio Čengiz samo 10 minuta kasnije.\nU drugom poluvremenu se Turska fokusirala na odbranu svog gola, imali su neki polu kontri iz kojih su mogli da uvećaju svoju prednost, ali jednostavno nisu bili precizni. Francuzi su bili nemoćni tokom čitavog susreta, o čemu dovoljno govori i broj upućenih šuteva na gol Turske – 4, kao i broj udaraca u okvir gola – 0.\nZa to vreme je Nemačka na Borisov Areni pružila kvalitetnu partiju i golovima Liroja Sanea i Marka Rojsa došla do trijumfa nad Belorusijom na gostujućem terenu. Nemci su bili apsolutni favoriti i takođe su dominirali terenom tokom čitavih 90 minuta, pa su lako upisali nova 3 boda.\nItalija je pokazala svoju snagu na gostovanju Grčkoj u Atini i lako ih pobedili sa čak 3:0. Italija je kao i Turska sve svoje golove postigla u prvom poluvremenu, tačnije za 33 minuta.\nDo vođstva su došli preko Nikola Barele u 23. minutu, sedam minuta potom prednost “Azura” uvećava Lorenco Insinje, a konačnih 3:0 postavlja Leonardo Bonući u 33. minutu utakmice.\nFudbaleri Belgije su na svom terenu dočekali ekipu Kazahstana i ispratili ih sa tri gola u mreži. Dris Mertens i Timoti Kastanj su u prvih 14 minuta utakmice doneli vođstvo Belgiji, a napadač Mančester junajteda, Romelu Lukaku, potvrdio je pobedu u 50. minutu utakmice.\nŠkotska je sa 2:1 na svom stadionu bila bolja od Kipra, utakmica u kojoj je završnica bila vrlo neizvesna jer su Kiprani do izjednačenja došli u 87. minutu, a tri boda Škotskoj doneo je Burk samo dva minuta kasnije.


Evo šta Amerikanci misle o srpskim košarkašima - Muški magazin - trendovi, fitness, lifestyle, saveti, devojke... `\nEvo šta Amerikanci misle o srpskim košarkašima\nZanemeli su kada su videli šta rade Raduljica i kompanija...\nAmerikanci zaista jesu narod koji ima urođenu ljubav prema košarci i košarkaški tim SAD je godinama najbolji i teško ko mu se može suprostaviti „Dream Team-u“. Iako Amerikanci teško priznaju da neka druga nacija može da im se suprostavi, oni ipak ne mogu da kažu za Srbe da su loši košarkaši i kažu da su Srbi jedini koji im se mogu suprostaviti.\nZa Srbiju se često kaže da je zemlja košarke i to je zbog toga što su srpski košarkaši daleko poznati u svetu i jer se često dešava da srpski reprezentativci završe u NBA ligi.\nYoutuberi Doah i Duce su veliki fanovi košarke i oni su ovoga puta odlučili da pogledaju da li su zaista srpski košarkaši toliko specijalni. Oni su gledali posebnu kompilaciju klipova i zanemeli su kada su videli šta rade Teodosć, Raduljica, Bjelica, Jokić i ostatak naše ekipe.\nOvi simpatični Youtuberi su sve najlepše rekli o našim košarkašima, pa zato pogledajte njihov video kako bi čuli njihove komentare.\nšta amerikanci misle o srbima\nPROČITAJTE SLEDEĆI TEKST: Konor Mekgregor se vraća u oktagon


Požari u S. Kaliforniji se ne smiruju, desetine kuća gorelo\nTanjug 19. avgusta 2021. 22:45\nVAŠINGTON – Manji požar koji je zahvatio kamp i uništio na desetine objekata, najnoviji je u nizu koji gore već danima na planinama i u šumama severne Kalifornije.\nZa ovaj američki region juče je na snazi crveni meteoalarm za opasno jak vetar i toplo i suvo vreme, a ti uslovi pogoduju za više nekontrolisanih požara, uključujući Diksi i obližnji požar Kaldor u severnoj Sijera Nevadi, koji su uništili u potpunosti mala seoska naselja Grinvil i Grizli Flets, na sreću bez smrtnih ishoda, prenosi AP.\nVatrogasci su potvrdili da je u sredu u požaru koji su izazvali vetrovi brzine do 48 kilometara na sat spaljeno na desetine mobilnih kućica u okrugu Lejk i tom prilikom je povređen najmanje jedan stanovnik pre nego je požar saniran.\nZa oko 1.600 ljudi je izdato naređenje da se evakuišu, a šerif okruga Lejk Brajan Martin upozorio je na „neposrednu pretnju životu i imovini“.\nU požaru na severu Sijera Nevade u sredu je spaljeno približno 50 kuća i drugih objekata u i oko Grizli Fletsa, mesta sa oko 1.200 stanovnika, potvrdili su iz vatrogasne službe.\nKako je navedeno, dve osobe sa teškim povredama prevežene su avionom u bolnice sa ovog područja.\nGuverner Kalifornije Gevin Njusom proglasio je vanredno stanje u okrugu El Dorado zbog požara koji se skoro utrostručio, a na severu požar Diksi napredovao je prema Suzanvilu, mestu sa oko 18.000 stanovnika koji su upozoreni da budu spremni za evakuaciju.\nPožar Diksi, nazvan po putu gde je najverovatnije započeo, najveći je od više desetina velikih požara koji tokom ove nedelje gore širom države, a drugi po veličini u zabeleženoj istoriji Kalifornije.


Suzavac i vodeni topovi kod Podujeva : Nadlanu.com\nSuzavac i vodeni topovi kod Podujeva\nObjavljeno 14. jan 2012. / 18:50:13\nKako javlja B92 među uhapšenima je i vođa Samoopredeljenja Aljbin Kurti. Portparol kosovske policije Baki Keljani demantovao je da je Kurti uhapšen.\nKeljani je rekao da je u današnjim neredima povređeno 13 policajaca i četiri demonstranta prilikom razbijanja demonstracija kod Podujeva. Policija je, dodao je Keljani, tom prilikom privela 42 demonstranta.\nPolicija Kosova je saopštila nakon što demonstranti nisu prihvatili zahtev da oslobode put za normalno kretanje ljudi i roba bila primorana da preduzme potrebne mere za oslobađanje puta.\nPolicija je navela da su posle najave da neće tolerisati blokadu puteva i onemogućavanje slobode kretanja jer je reč o protivzakonitom delu preduzela akciju na uklanjanju blokade puta koju su postavili pripadnici pokreta Samoopredeljenje.\n"Tokom intervencije policija je naišla na aktivan otpor demonstranata koji su napadali različitim sredstvima, kamenjem i metalnim predmetima što je izazvalo do sada povređivanje deset policajaca, koji su zatražili lekarsku pomoć", piše u saopštenju. Na intervenciju policije demonstranti su odgovorili bacanjem kamenja i drugih predmeta.\nPovređenih ima na obe strane, pokazuju izveštaji sa lica mesta. Na raskrsnici kod Podujeva, gde se okupilo oko 500 pristalica pokreta Samoopredeljenje, mnogo je dima od suzavca i jakih policijskih snaga. Pristalice Samoopredeljenja su prethodno pozvali policiju da ih pusti na Merdare i govorili su im da nisu protiv policije nego protiv Srbije.\n"Idite upotrebite silu u Srbiji, a ne na nama", poručili su policiji.\nOko 13 časova došlo je do sukoba policije i demonstanata koji su nastojali da probiju kordon. Kosovska policija je tom prilikom upotrebila "biber sprej", a demonstanti kamenice i grudve.\nOko 1.200 pripadnika pokreta Samoopredeljenje blokiralo je od 13.00 časova jednu kolovoznu traku regionalnog puta Gnjilane-Bujanovac na oko 700 metara od prelaza Bela Zemlja gde ih je zaustavio kordon Kosovske policije, prenosi B92.\nLider Samoopredeljenja Aljbin Kurti rekao je da policija ne treba da zaustavlja demonstrante, već treba da onemogući ulazak robe iz Srbije i da obezbedi ostvarivanje reciprociteta.


Ekonomisti: Vučićev investicioni plan spisak lepih želja, ali bez objašnjenja kako ga ...\nEkonomisti: Vučićev investicioni plan spisak lepih želja, ali bez objašnjenja kako ga …\nBeta 12. avgusta 2019. 13:30\nProfesor Ekonomskog fakulteta u Beogradu Ljubodrag Savić rekao je za Betu da nema zamerki na spisak investicija, ako ne služe isključivo za marketing i predstojeće parlamentarne izbore i da bi svaki gradjanin poželeo sve što se na njemu nalazi, ali da „nije čuo na koji način će se obezbediti novac za realizaciju tih ciljeva i kada će to početi“.\n„Nemam primedbi na taj spisak lepih želja ali ne vidim šta bi to trebalo da se promeni da bi bio realizovan jer su i ranije donošene neke strategije pa nisu realizovane. O izgradnji auto-puta počelo je da se razmišlja pre 40 godina pa još nije završen“, rekao je Savić.\nIstakao je da je i Jugoslavija izmedju 1955. godine i 1990. godine imala prosečan rast industrijske proizvodnje od 7,7 odsto i zato se ne treba čuditi zašto se u to vreme mnogo gradilo, izmedju ostalog i stanovi.\n„Investicioni plan nije nerealan, ali ako će se finansirati novim zaduženjem ciljevi se moraju suziti da ne bi ličio na sličan pokušaj Mladjana Dinkića (bivšeg ministra privrede i finansija), dok je bio zadužen za nacionalni investicioni plan, pa je 1,5 milijardi evra od prodatog Mobtela potrošio na krečnje fasada i ulaganja u stvari koje nisu trajale duže od nekoliko godina“, rekao je Savić.\nDodao je da za realizaciju treba birati projekte koji pre svega donose zaradu pa je bilo bolje da je zaduživanjem brže izgradjen Koridor 10 jer bi se od putarine ta sredstva brže vratila.


Prvi srpski autobus na plin : Nadlanu.com\nPrvi srpski autobus na plin\nObjavljeno 3. apr 2008. / 09:14:23\nPRIBOJ, 31. mart 2008. (FoNet) - Na internacionalnom Salonu privrednih vozila i autobusa koji se od 1. do 5. aprila održava u Beogradu, Fabrika automobila FAP iz Priboja, najveća fabrika privrednih vozila na Balkanu, izložiće osam vozila, uglavnom novitete, među kojima i prvi srpski autobus na plin.\nGeneralni direktor FAP Mirko Stojović rekao je da na Salonu automobila FAP izlaže uglavnom novitete, i to prvi srpski autobus na plin, niskopodni gradski autobus za prevoz 120 putnika, FAP-kiper, vozilo FAP-tegljač nosivosti 72 tone, kao i modifikovana vozila za građevinarstvo i vozilo za specijalne namene, za koje u svetu postoji veliko interesovanje.\n"Ova vozila imaju ugrađene motore Mercedesa EURO 4 i menjače od ovog renomiranog proizvođača. Po savremenim rešenjima i funkcionalnošću mogu se meriti sa vodećim svetskim proizvođačima privrednih vozila i autobusa", rekao je Stojović.\nU FAP očekuju da će noviteti iz oblasti proizvodnje kamiona i autobusa privući pažnju domaće i strane javnosti, potencijalnih strateških partnera i kupaca.\n"Očekujem da će FAP na beogradskom Salonu automobila imati zapažen nastup", rekao je generalni direktor pribojskog FAP Mirko Stojović.


Međunarodni dan osoba sa invaliditetom - Ostvarimo prava zajedno\nOSTVARIMO PRAVA ZAJEDNO\nNa Međunarodni dan osoba sa invaliditetom, CDP "Globus" izražava punu podršku osobama sa invaliditetom na putu ka punom ostvarivanju njihovih prava. Između različitih poslovnih misija, mi smo se opredijelili da se bavimo podrškom marginalizovanim osobama, kojih je činjenično mnogo, a među kojima su osobe sa invaliditetom u velikom broju.\nPozdravljamo inkluzivne procese koji su se provodili u prethodnom periodu, naglašavajući važnost pune primjene sistemskih rješenja, koji idu u prilog većem ostvarivanju ljudskih prava, kao i donošenja novih u skladu sa potrebama. U pogledu zapošljavanja osoba sa invaliditetom, još uvijek su prisutne predrasude, fizičke barijere, ograničen pristup obrazovanju i dr. Preduslov za rješavanje postojećih izazova jeste kultura prihvatanja osoba sa invaliditetom kao važnih i neizostavnih aktera u društvu. Svakodnevno se trudimo da doprinesemo tom procesu i stojimo na raspolaganju svim osobama sa invaliditetom i organizacijama koje se bave pitanjima osoba sa invaliditetom za saradnju na ovom polju.


MIRKOVIĆ KRITIČNO: Štrajkuje glađu, prebačen na VMA! ·\nNekadašnji predsednik Skupštine opštine Zaječar Saša Mirković štrajkuje glađu od kada je izručen Srbiji, nakon hapšenja u petak u Crnoj Gori, ali još ne znamo po kom osnovu je u Centralnom zatvoru.\nNalog iz kojeg se to vidi nije dobio, rekla je njegova advokatica Nataša Tošić, navodeći da je Mirković u lošem zdravstvenom stanju.\nOna je na konferenciji za novinare rekla danas da nalog suda da se javi na izdražavanje kazne jer je pravosnažno osudjen da je oštetio budžet Zaječara, glasi na 21. oktobar, a ne na avgust, kao i da je smešten u istražnom delu beogradskog Centralnog zatvora gde ne idu lica na izdržavanje kazne.\n„Poternica za Mirkovićem nije postojala u trenutku kad je uhapšen, ona je izdata tek oko 22.00 uveče u petak, malo nakon što je predat Srbiji“, rekla je Tošić.\nOna je rekala da je izručenje Mirkovića „predmet neke trgovine“ Crne Gore sa Srbijom i da je izložen „progonu jer je politički neistomišljenik sa Aleksandrom Vučićem, zbog čega je napustio Srpsku naprednu stranku 2015. godine“. Prema njenim rečima, izručene je povezano i s time što je Mirković bio producent emisija koje su „prve započele istraživanje ubistva“ lidera Gradjanske inicijative SDP Olivera Ivanovića na Kosovu.\nObjašnjavajući šta se dešavalo prethodnih nekoliko dana, Tošić je rekla da je iz medija saznala da je njen branjenik lišen slobode u petak u Crnoj Gori i da je od tamošnjih kolega čula da mu je rečeno kako nema urednu prijavu boravka i da će prekršajno odgovarati. „Međutim, službenim kolima je dovežen do Srbije i tu predat“, rekla je Tošić.\nGovoreći o presudi protiv njega, ona je rekla da je prvostepeno osuđen 2017. godine da je „navodeno oštetio budžet grada Zaječara“ prilikom nabavke novogodišnjih paketića, kao i da je to ove godine drugostepeno potvrdjeno, protiv čega je uložila pravne lekove.\nPrema saznanjima portala Nezavisni, Mirković je tokom prošle noći zbog kritičnog zdravstvenog stanja prebačen na VMA, odakle je kasnije vraćen u pritvor.


"Nezavisnost Kosova - haos u svetu" - B92\n"Nezavisnost Kosova - haos u svetu"\nMoskva, Prag, Tirana -- Predstavnik Rusije u NATO-u Dmitrij Rogozin smatra da bi nezavisnost Kosova vodila opštem haosu u svetu.\nIzvor: FoNet, Beta, Tanjug utorak, 15.01.2008. | 10:29 -> 17:16\nDavanje nezavisnosti Kosovu otvorilo bi Pandorinu kutiju i vrata evropskom i potom opštem svetskom haosu, smatra novoimenovani predstavnik Rusije u Alijansi. On kaže da bi to posebno Rusiji stvorilo velike probleme zbog Abhazije, Južne Osetije i Pridnjestrovlja.\n"Rusija bi tražila poništenje nezavisnosti"\nAmbasador Rusije Aleksandar Aleksejev izjavio je danas da bi u sluèaju priznanja samoproglašene nezavisnosti Kosova, Moskva zahtevala hitnu sednicu Saveta bezbednosti UN i poništavanje takve odluke, a slanje misije EU u pokrajinu smatrala bi nelegalnom bez nove rezolucije Saveta bezbednosti.\n"Mi apsolutno polazimo od toga da je pitanje statusa Kosova pitanje koje treba da rešava Savet bezbednosti. Mi smatramo da bi u sluèaju jednostranog proglašenja i priznanja nezavisnosti Kosova trebalo sazvati sednicu Saveta bezbednosti i poništiti tu odluku", rekao je Aleksejev u intervjuu agenciji Tanjug.\n"Ako se do sada rusko politièko rukovodstvo uzdržavalo od priznanja nezavisnosti Abhazije, Južne Osetije i Pridnjestrovlja, kada bi se Kosovo odvojilo kao zasebna teritorija, tada èak ni skeptici ne bi imali argumente protiviljenju nezavisnosti navedenih autonomija", rekao je Rogozin ruskom televizijskom kanalu Vesti.\nPredstavnik Rusije u NATO-u je, takoðe, rekao da Gruzija, od koje su se otcepile Abhazija i Južna Osetija, ne ispunjava uslove za èlanstvo u NATO-u, jer "nije samostalna na ekonomskom planu, ima podeljenu teritoriju i nisu prevaziðene posledice graðanskog rata".\nSlovenija: Kosovo je evropski problem\nAmbasador Slovenije u Moskvi Andrej Benedejèiè izjavio je danas da je kosovski problem "pre svega evropski" i da Savet bezbednosti UN ima vodeæu, ali ne i iskljuèivu ulogu u njegovom rešavanju.\n"Neophodno je tražiti rešenje za taj problem zajednièkim naporima, to jest uz uèešæe svih èlanica 'trojke'. Naravno, smatramo da Savet bezbednosti UN igra, takoðe, vodeæu ulogu u rešavanju tog pitanja, ali ne i iskljuèivu", rekao je Benedejèiè na konferenciji za novinare u Moskvi.\nSlovenaèki diplomata je ocenio da je kosovski problem "pre svega evropski".\nOdgovarajuæi na pitanje o moguæem "domino efektu", ukoliko Kosovo postane nezavisno, ambasador Slovenije koja predsedava EU, kazao je da su sve "situacije individualne i da je bolje izbegavati uopštavanje i paralele".\n"Izmeðu Balkana i Kavkaza postoji velika razlika. Treba uzimati u obzir istoriju regiona i njihovu kulturu", naveo je Benedejèiè, navodeæi da je Kosovo imalo specijalni status i u vreme socijalistièke Jugoslavije.\nŠvarcenberg: Priznaæemo Kosovo\nÈeški ministar spoljnih poslova Karel Švarcenberg izjavio je da æe Prag priznati nezavisnost Kosova, ali da neæe biti ni meðu prvim ni meðu poslednjim èlanicama Evropske unije koje æe to uèiniti, piše èeška štampa.\nŠvarcenberg je tokom posete Kosovu ocenio da priznanje nezavisnosti Kosova bez saglasnosti Saveta bezbednosti Ujedinjenih nacija neæe biti sasvim u skladu s meðunarodnim pravom.\nAli, do toga æe doæi, s obzirom na ono što je prethodilo, rekao je Švarcenberg, pomenuvši "politiku nekadašnjeg predsednika Srbije Slobodana Miloševiæa, koja je vodila raspadu Jugoslavije".\nŠvarcenberg je nameravao da doðe i u Beograd, ali mu je, kako je izjavila predstavnica za medije èeškog ministarstva spoljnih poslova Zuzana Opletalova, iz glavnog grada Srbije preporuèeno da to ne èini, s obzirom na to da je u toku predizborna kampanja.\nMerkel: Jedinstven stav o Kosovu\nNemaèka kancelarka Angela Merkel izjavila je danas u Berlinu da je Nemaèkoj stalo da Evropska unija ima jedinstven stav prema Kosovu, javlja Dojèe vele.\n"Drago mi je bilo što smo u decembru uspeli da dogovorimo slanje misije na Kosovo i do poslednjeg trenutka æemo raditi na tome da EU po pitanju Kosova nastupi jednistveno", rekla je Merkel na konferenciji za novinare.\nMerkel je naglasila da je želja Nemaèke da Srbija ostvari što tešnju vezu sa EU.\n"S tim u vezi smo i mi nešto ponudili. Preduslov je naravno saradnja sa Haškim tribunalom", rekla je nemaèka kancelarka.\nMaðarska: Prihvatiti veæinski stav EU\nPredsednik Spoljnopolitièkog odbora maðarskog parlamenta i ministar spoljnih poslova u vladi u senci Žolt Nemet izjavio je da bi Budimpešta trebalo da prihvati veæinski stav Evropske unije o nezavisnosti Kosova.\nReagujuæi na pozitivne ocene rezultata maðarske spoljne politike koje je iznela ministar spoljnih poslova Kinga Genc, Nemet je ocenio da se maðarska diplomatija ne vidi, niti ima ukus i karakter, "što je posledica neiskustva šefice diplomatije".\nBudimpešta bi u sluèaju Kosova trebalo da prihvati veæinski stav EU, a potom da "koristi moguænosti te meðunarodne diplomatske situacije u kojoj se radi o prvom sluèaju iznuðene teritorijalne autonomije za nacionalnu manjinu", izjavio je Nemet, javila je slovaèka agencija TASR.\nKinga Genc je izjavila da još postoji realna nada da æe EU doæi do jedinstvenog stava pre nego što Kosovo proglasi nezavisnost.\nMaðarska ima veoma jak interes za jedinstveni stav EU, rekla je Kinga Genc, najavljujuæi sastanak sa srpskim partnerima, ali izbegavajuæi da precizira stav Budimpešte o rešavanju pitanja Kosova.\nKuvajt æe priznati Kosovo\nKuvajt æe biti prva zemlja Persijskog zaliva koja æe priznati nezavisnost Kosova, obeæao je kuvajtski emir Sabah el Džabir el Sabah u susretu sa predsednicom parlamenta Albanije Džozefinom Topali, koja se nalazi u zvaniènoj poseti Kuvajtu, javila je albanska agencija ATA.\n"Obeæao sam da æe Kuvajt biti prva zemlja našeg regiona koja æe priznati nezavisnost Kosova i nadam se da æe druge zemlje doneti istu odluku. Nezavisnost Kosova æe služiti miru i stabilnosti na Balkanu", rekao je emir Kuvajta.


Ove godine 20 plastenika za poljoprivredne proizvođače – među prošlogodišnjim i Snežana Krstojević iz Globodera | RTK\nOve godine 20 plastenika za poljoprivredne proizvođače – među prošlogodišnjim i Snežana Krstojević iz Globodera\nJavni poziv za dodelu ekonomskih grantova, namenjenih poljoprivrednim proizvođačima bez ikakvih primanja,slabijeg materijalnog stanja i korisnicima socijalne pomoći, zatvoren je pre par dana.\nPrijavilo se 59 kandidata, a biće podeljeno 20 plastenika. Pri bodovanju, prednost, će , imati višečlane, kao i porodice sa decom na školovanju, napominje pomoćnik gradonačelnice za poljoprivredu Marko Milojević, dodajući, da oni koji su prošle godine, ostvarili ovo pravo, ove, ne mogu da konkurišu.\nIznosi ekonomskih grantova kreću se od 1.150 do 1.400 evra. Podela i instaliranje plastenika sprovodi se u okviru projekta „Direktna socio – ekonomska pomoć ugroženim porodicama u lokalnim zajednicama u Srbiji“, koji realizuju organizacija A-ES-BE,uz finansijsku podršku nemačkog Minisarstvo spoljnih poslova i Grad Kruševac.\nMeđu prošlogodišnjim dobitnicima plastenika je i Snežana Krstojević iz Globodera, korisnica socijalne pomoći, i jedina radno sposobna u svojoj sedmočlanoj porodici.\nPrethodno : Trudnice i koronavirus – rad Službe za zdrasvtsvenu zaštitu žena i trudnica\nSledeće : MORAVSKI KORIDOR: Potpredsednica Vlade Zorana Mihajlović za Televiziju Kruševac


Naslovna Info Srbija Vlada Srbije formira specijalni tim za zaštitu svetinja\nKako saznaju Novosti, ova ideja predsednika Srbije Aleksandra Vučića, koji je govorio o nužnosti uspostavljanja ovakvog tela podstaknut novim udarima vlasti u Prištini na manastir Visoki Dečani, dobila je veliku podršku u Patrijaršiji i intelektualnim krugovima.\nOvaj tim trebalo bi da čini značajan broj eksperata iz raznih oblasti, od istoričara i istoričara umetnosti, arhitekata, slikara, do crkvenih velikodostojnika i intelektualaca, uglednih javnih ličnosti.\nIstoričar Aleksandar Raković smatra da je zbog svega ovoga što se dešava pravi trenutak za formiranje tima za zaštitu svetinja, a možda čak, kako kaže, i uvođenje „identitetskih ministarstava“ – za veze sa Srbima van Srbije, za KiM i za vere:\n– Svakako podržavam sve inicijative za zaštitu srpstva i naše kulturne baštine. Sad su se ispoljile krajnje namere mnogih koji pokušavaju da unište ili prisvoje naše svetinje i na KiM, i u Crnoj Gori i u Hrvatskoj, što je veliki udar i na naš istorijski, verski i kulturni identitet i opasnost za opstanak našeg naroda. Neko ima nameru da nas sabije na prostor Srbije bez KiM i Republike Srpske, i to ne smemo dozvoliti – kaže Raković za „Novosti“.\nObavešten i UNESCO\nNakon privremene obustave radova na putu Dečani – Plav koji ugrožavaju Visoke Dečane, otac Sava Janjić, iguman manastira, izrazio je juče nadu da će se u narednim danima rešiti to pitanje o kome međunarodna zajednica ima jasno i nedvosmisleno mišljenje. On je kao naročito važno ocenio to što će predsednik Vučić u Briselu pomenuti to pitanje od vitalnog značaja za zaštitu baštine na KiM, za Srbiju i SPC.\n– To nije pitanje spremnosti na diskusiju, već poštovanja zakona koji zabranjuje gradnju magistralnih puteva kroz zaštićene zone, posebno pored spomenika iz 14. veka i jednog od najvažnijih srpskih srednjovekovnih manastira koji su pod zaštitom Uneska.\nArhimandrit Sava je naveo je da se i Ministarstvo kulture zbog svega što se dešava obratilo UNESCU.\nPrethodni tekstBoris Stanivuk iz Maglića proizvodi organsku malinu\nSledeći tekstKon: Maske za đake ne moraju biti troslojne, mogu bilo kakve


Ministar pravde u Vladi Republike Srpske Anton Kasipović ocjenjuje da je Ministarstvo u ovoj godini u potpunosti realizovalo obiman i zahtjevan program rada, uključujući 16 projekata - od zakona, informacija do strategija.\n"Cilj nam je bio unapređenje efikasnosti pravosuđa, ali i zaštita najosjetljivih grupa stanovništva, što će imati uticaj na sveobuhvatni razvoj društva", ističe ministar Kasipović.\nOn podsjeća da je u ovoj godini usvojen novi Krivični zakonik Republike Srpske, te da će njegova primjena imati za posljedicu sigurnije poslovanje i sprečavanje finansijskih zloupotreba.\nMinistar Kasipović navodi da su postojeća rješenja značajno izmijenjena, a zakonskim odredbama tretirana su nova krivična djela usmjerena na suzbijanje različitih oblika finansijskog i privrednog kriminala.\n"Ovim zakonom tretirana su i krivična djela korupcije, različiti oblici zloupotreba u postupku privatizacije, privatizacione prevare, fiktivno učešće u privatizaciji, zloupotrebe u vezi sa javnim nabavkama, nezakonito postupanje ovlaštenih revizora i ostala krivična djela", precizira ministar Kasipović.\nU vezi sa uticajem na javni budžet, primjena novog zakonskog rješenja imaće posredan uticaj, jer je kvalitetnije riješena problematika oduzimanja predmeta i koristi stečene krivičnim djelom, što može dovesti do većeg punjenja budžeta Srpske.\nTakođe, novim Krivičnim zakonikom uspostavljena je obaveza vođenja evidencije lica koja su pravosnažno osuđena za krivična djela seksualne zloupotrebe i iskorištavanja djece.\n"U Srpskoj smo usvojili smo i Nacrt zakona o posebnom registru lica pravosnažno osuđenih za krivična djela seksualne zloupotrebe i iskorištavanja djece, čija je svrha obezbjeđivanje zaštite djece od seksualne zloupotrebe, zlostavljanja i iskorištavanja, te sprečavanje lica pravosnažno osuđenih za ova krivična djela da ih ponovo izvrše", napominje ministar Kasipović.\nOn smatra da je značajno što je u Srpskoj usvojen i Zakon o zaštiti lica koja prijavljuju korupciju ("Sl. glasnik RS", br. 62/2017).\nOvo je prvi zakon u BiH kojim se obezbjeđuje zaštita svih lica koja prijave korupciju – bilo da su iz javnog ili privatnog sektora.\n"S obzirom da Zakon o zaštiti lica koja prijavljuju korupciju štiti svako lice koje u dobroj namjeri prijavi korupciju, želim da pozovem sve savjesne ljude da ukažu na korupciju i prijave je, posebno jer im je obezbijeđena zakonska zaštita", poručuje ministar Kasipović.\nOvim zakonom propisane su i kaznene odredbe za prekršaje koje čini odgovorno lice u postupku interne i eksterne zaštite, zbog nepostupanja u skladu sa odredbama Zakona, a predviđene su i novčane kazne u iznosu od 5.000 do 15.000 KM.\nGovoreći o Strukturalnom dijalogu o reformi pravosuđa u BiH, ministar Kasipović upozorava da je on u zastoju, te da bi se trebalo vratiti razgovoru.\n"Može se postići rješenje koje zadovoljava interese Republike Srpske. Predstavnici Srpske su uvijek radili na koncipiranju svojih rješenja, te nudili konkretne prijedloge, u skladu sa zaključcima Narodne skupštine, ali ostali učesnici nisu imali dovoljno sluha za tok ovih pregovora, ni njihovo poboljšanje", ističe ministar Kasipović.\nOn je ukazuje da je, sa ciljem poboljšanja fizičkih i tehničkih preduslove za rad pravosudnih institucija, Ministarstvo pravde uspješno realizovalo niz projekata modernizacije i rekonstrukcije zgrada.\n"U narednoj godini zaposleni u Mistarstvu pravde pokušaće da prate tempo i potvrde reputaciju rada iz ove godine, što neće biti lako" - navodi ministar Kasipović.\nOn poručuje medijima da su vrata Ministrastva otvorena za medije, jer žele da ostvare transparentan odnos koji će podići nivo svijesti o transparentnosti i informisanju javnosti o svim problemima koji se sistemski moraju rješavati.\nIZVOR: Vebsajt Vlade RS, 27.12.2017.


Otvoreno pismo javnosti povodom favorizovanja stranih kompanija i Državne lutrije Srbije u odnosu na domaće priređivače\n05/06/2012\tby udruzenje\tin Vesti\nLUTRIJA SRBIJE NELEGALNO FAVORIZUJE STRANE FIRME U ODNOSU NA DOMAĆE\nDržavna lutrija favorizuje strane priređivače i sklapa ugovore sa njima bez ikakvog tendera\nDržavna lutrija ne poštuje novi Zakon o igrama na sreću i neovlašćeno priređuje klađenje preko interneta i pored toga što nisu doneti pravilnici o tehničkim i drugim uslovima\nDržavna lutrija posluje netransparentno i ne postoji jasna kontrola javnih nabavki i tendera čime se stvara mogućnost da država bude oštećena\nDržavna lutrija konstantno pokušava da proširi monopol uticajem preko intresnih grupa\nOvih dana, Državna lutrija Srbije je protivzakonito pokrenula sportsko klađenje preko interneta iako još uvek nisu doneti tehnički pravilnici koji to poslovanje trebaju da regulišu i čije je nepostojanje opravdanje za sprečavanje rada srpskih kompanija. Dodatno, Lutrija organizuje sportsko klađenje u saradnji sa stranom kompanijom pod veoma nejasnim okolnostima. Nesporna je činjenica da je Državna lutrija Srbije svojim postupanjem grubo krši Zakon o igrama na sreću i druge propise, neovlašćeno organizuje sportsko klađenje na Internetu i izrazito favorizuje strane kompanije na štetu srpskih.\nPo svemu sudeći, saradnja sa strancima je uspostavljena bez tendera i bez ikakvog uvida javnosti u uslove koji su traženi. Domaće kompanije nisu dobile ni najmanju šansu da učestvuju, iako imaju izuzetne međunarodne reference. S obzirom na to da je Državna lutrija Srbije uspostavila partnerski odnos pod netransparentnim uslovima i sa stranom firmom diskutabilnog poslovnog renomea, to će svakako doprineti dodatnom odlivu novca iz Srbije i bespotrebnom gubljenju radnih mesta u Srbiji. Naime, izabrana strana firma nema niti jedan ugovor ni sa jednom državnom lutrijom u svetu, osim sa Državnom lutrijom Srbije, a globalno je poznata i po sledećim činjenicama:\npredsednik izabrane firme Piter Diks je 06.09.2006. uhapšen u Njujorku, zbog organizovanja ilegalnog klađenja u SAD,\ndevet zaposlenih radnika te kompanije je uhapšeno 28.05.2008. u Turskoj zbog organizovanja ilegalnog klađenja,\nsajt izabrane firme je blokiran u nekoliko zemalja EU i vodi se više sudskih sporova u Španiji i Australiji\nkompanija je do skoro bila registrovana za igre na sreću na egzotičnim ostrvima Antigva i Barbuda.\nTeško je objašnjivo zašto Državna Lutrija Srbije i nadležni državni organi nisu ispitivali ove činjenice kada su davali saglasnost na ugovor sa kompanijom ovakvog poslovnog renomea. Poznato je da su ugovor sa Drzavnom Lutrijom Srbije pokušale da dobiju i renomirane svetske kompanije koje poseduju sve međunarodne licence, koje imaju dugu tradiciji saradnje sa vladama i državnim lutrijama, ali su sve odbijene bez objašnjenja, a posao je sklopljen bez javnog konkursa. Pri tome, potpuno je nejasno kako je mogao da otpočne ceo posao bez postojanja pravilnika o tehničkim uslovima, da li je Vlada Srbije dala saglasnost za saradnju sa stranom kompanijom (što je zakonska obaveza) i sa kojim obrazloženjem.\nTakođe, ukazujemo da članice Udruženja priređivača igara na sreću Srbije (UPIS) posluju na teritoriji 20 zemalja u kojima uživaju mnogostruko povoljniji tretman po osnovu konkurentnosti i drugih prava nego u matičnoj zemlji.\nOčigledno je da Lutrija posluje netransparentno i da ne postoji potreban nivo kontrole javnih nabavki i tendera, čime se stvara potencijalna mogućnost da država bude oštećena. Istovremeno, evidentno je da Lutrija neprekidno pokušava da proširi svoj monopol uticajima preko interesnih grupa i neformalnih centara moći. Uzajamna sprega sa interesnim grupama i njihov uticaj na Lutriju, nedovoljna kontrola javnih nabavki, nepostojanje tendera i nepoštovanje zakona znatno povećava mogućnost direktne štete po državni budžet. Ako se tome doda i potpuno nedefinisan obim i kontrola troškova oglašavanja kroz koje se odliva novac građana Srbije, dolazi se do poražavajućih rezultata.\nSa takvim ponašanjem, ne treba da čudi neverovatna činjenica da je Državna lutrija Srbije, uprkos jakom monopolskom položaju, u prošloj godini zabeležila znatno manji poslovni prihod od Hrvatske lutrije, iako je srpsko tržište skoro duplo veće. Posebno treba imati u vidu da domaći priređivači imaju preko 10.000 zaposlenih, a da Državna lutrija Srbije zapošljava 10 puta manje ljudi i ima 7 puta manji neto prihod samo od članica našeg Udruženja i da troši 10 puta vise sredstava na oglašavanje iako ima praktično monopolski položaj u dosta širokom području organizovanja igara na sreću.\nSve to je više nego dovoljan signal da je nužno preispitivanje kvaliteta i načina sveobuhvatne i trajne kontrole poslovanja ove firme, koja jeste u vlasništvu države, ali ima specifičan tržišni položaj koji je veoma interesantan različitim interesnim grupama. Pri tome, postoji izrazita tendencija da se protivzakonito proširi već postojeći monopol, a najnoviji slučaj je karakterističan.\nDa zakon nije isti za sve najbolje ilustruje upravo nelogična odredba o udaljenosti od 200 metara koja važi isključivo za privatne kompanije, dok to za Lutriju ne važi iako je u njenim objektima mnogo raznovrsnija ponuda igara na sreću uključujući i sportsku prognozu, toto – klađenje i mnoge druge. Nažalost ta činjenica teško uspeva da dođe do javnosti jer interesne grupe i na taj način pokušavaju da prošire monopol i sklapanjem ovakvih ugovora se najbolje pokazuje delovanje intresnih grupa na različite nivoe vlasti i pravi cilj uvođenja odredbe o razdaljini od 200 m koja ne postoji ni u jednom modernom zakonu, a i naučno je dokazano da razdaljina ne utiče na zavisnost kod maloletnika. Posledice poštovanja ove odredbe su samo zatvaranje 100 uplatnih mesta, gubljenje 500 radnih mesta (u teškim ekonomskim trenucima država plaća za svako novootvoreno radno mesto), i zatvaranje nekoliko privatnih priređivača koji nisu uspeli da se izbore sa otežanim uslovima poslovanja. Koristi jedino ima DLS i njen strani partner jer Lutrijina uplatna mesta nisu zatvorena.\nKada je prošle jeseni po hitnoj proceduri usvojen novi Zakon o igrama na sreću uz obrazloženje da je to neophodno radi hitnog sređivanja stanja na tržištu, domaće kompanije su se ponadale da će novi zakon važiti za sve, da će se suzbiti ilegalno tržište i obezbediti ravnopravni uslovi poslovanja. Nažalost, do sada ništa konkretno nije urađeno, osim što je dodatno otežan položaj srpskih kompanija, uz protivzakonito jačanje monopolskog položaja Državne lutrije. Naprotiv, još uvek se čeka usvajanje pravilnika o tehničkim rešenjima, veoma sporo i sporadično se vodi borba protiv ilegalnog tržišta, a jedino se insistira na nelogičnoj zakonskoj odredbi o udaljenosti od 200 metara.\nUdruženje priređivača igara na sreću Srbije poziva nadležne državne organe da hitno donesu precizna pravila po kojim ce se DLS ponašati i da DLS prekine sa nekorektnim odnosom prema domacim priređivačima zarad intresnih grupa.\nZbog otežanih uslova poslovanja, nepreduzimanja mera za suzbijanje nelegalnog tržišta, nelojalne konkurencije i favorizovanja monopola u koji se uključuju čak i strane firme, kompanije članice Udruženja priređivača igara na sreću dolaze u veoma tešku finansijsku situaciju, pa se može dovesti u pitanje i izmirenje obaveza prema budžetu i prema zaposlenima. To bi neminovno dovelo do otpuštanja većeg broja radnika, mogućih štrajkova zaposlenih i drugih vidova građanskih protesta. Država mora ozbiljno da povede računa o vise od deset hiljada radnika u domaćim kompanijama čija su radna mesta ugrožena i o dosadašnjim budžetskim prihodima po raznim osnovama, koji se lošim ugovorima lako mogu preliti stranim kompanijama diskutabilnog renomea.\nU predizbornim kampanjama svih političkih partija brujalo je od obećanja o borbi protiv korupcije, o neophodnoj podršci radu domaćih kompanija, o stvaranju jasnih i transparentnih uslova poslovanja za strane investitore i o poštovanju Ustava i zakona. Međutim, samo što su prošli izbori, u svojevrsnom vakuumu pre izbora nove vlade, u toku je najgrublji pokušaj dodatnog gušenja domaćih organizatora igara na sreću i protivzakonitog favorizovanja strane kompanije u saradnji sa Državnom lutrijom Srbije.\nIskreno se nadamo da će nadležni državni organi po hitnom postupku zaustaviti protivzakonito poslovanje na internetu, a da će nova Vlada preispitati sve sumnjive radnje i kroz dosledno poštovanje zakona svima obezbediti jednak tretman na tržištu. Takože, nadamo se da ćemo kao građani Srbije biti zaštićeni od uticaja stranih firmi diskutabilnog renomea i raznih intresnih grupa, kao i da će uloženi kapital biti zaštićen jer je to osnovni uslov ekonomskog prosperiteta svake zemlje. U protivnom, doći će do potpunog raspada domaćeg tržišta od čega će korist imati isključivo pojedine interesne grupe, a veliku štetu svi građani Srbije.\nOvim putem pozivamo Državnu lutriju Srbije da javnosti pruži odgovore na otvorena pitanja.


Narodna skupština RS-a danas razmatra veto Nebojše Radmanovića - Klix.ba\nNarodna skupština RS-a danas razmatra veto Nebojše Radmanovića\n22.2.2008. u 10:26\nNarodna skupština Republike Srpske danas će na posebnoj sjednici u Banjoj Luci zauzeti stav povodom odluke srpskog člana Predsjedništva Bosne i Hercegovine Nebojše Radmanovića da je Odluka Predsjedništva BiH od 19. februara destruktivna po vitalni interes RS-a.\nSkupštinsko zasjedanje zakazano je na Radmanovićev zahtjev i da bi odluka o potvrđivanju njegovog stava bila usvojena u Narodnoj skupštini potrebno je da za nju glasa dvotrećinska većina poslanika.\nOdlukom koju su donijeli hrvatski i bošnjački članovi Predsjedništva BiH Željko Komšić i Haris Silajdžić, uz protivljenje srpskog člana Predsjedništva BiH, predviđeno je upućivanje zahtjeva Vijeću sigurnosti UN-a za preduzimanje mjera za sprovođenje presude Međunarodnog suda pravde od 26. februara 2007. godine.\nZahtjev Vijeću sigurnosti UN-a trebalo bi da se uputi, smatraju Silajdžić i Komšić, radi poduzimanja mjera za provođenje presude Međunarodnog suda pravde, kojom se presuđuje da je Srbija prekršila konvenciju o genocidu po tri tačke.\n"Jedna od obaveza je bila i da izruči optužene za ratne zločine, a do danas Srbija nije postupila po nalogu Suda", kazao je Silajdžić prilikom obrazlaganja svog stava. On je istaknuo da prema Povelji UN-a oštećena strana, odnosno BiH, ima pravo da se obrati Vijeću sigurnosti UN-a.\nPodsjećamo, ovo je drugi Radmanovićev veto, a u prvom slučaju povod je bila presuda Međunarodnog suda pravde u Hagu u tužbi BiH protiv nekadašnje SR Jugoslavije.


Rezultat ove inicijative je pokretanje procesa ekonomske regionalizacije, osnivanjem Ureda za koordinaciju i praćenje realizacije projekta «Sarajevski ekonomski region» (SER).\nDjelovanje SERDA-e je prošireno sa prvobitne Sarajevske regije od 20 opština/općina na širu regiju- Sarajevsku ekonomsku makroregiju, koja obuhvata i područje od deset opština/općina Gorenjedrinskog područja, uz koordinaciju i partnerstvo sa REDRIN-om, podregionalnom agencijom za ovo područje.\n- U prvoj fazi osnivači Agencije općina/opština SER-a (osam općina iz Sarajevskog kantona; tri općine iz Zeničko-dobojskog kantona; tri općine iz Srednjobosanskog kantona; šest općina Istočnog Sarajeva, Kanton Sarajevo i Grad Istočno Sarajevo) potpisali su zajedničku viziju Sarajevske ekonomske regije.\n- U drugoj fazi potpisan je Protokol o međusobnoj saradnji između opština/općina Sarajevske ekonomske regije, Kantona Sarajevo i Grada Istočno Sarajevo.\n- Treća faza obuhvatila je potpisivanje ugovora i pravno konstituiranje Agencije.\n- Četvrtu fazu karakterizira pristupanje općina Olovo i Vareš SERDA-i u martu 2005. godine, te općine/opštine Foča, Goražde, Pale Prača i Čajniče u septembru 2005. godine.\n- Peta faza - SERDA-i su pristupile opštine Rogatica, Višegrad, Kalinovik te Grad Sarajevo i Općina Foča - Ustikolina.\n- Šesta faza - SERDA-i pristupile opštine Novo Goražde i Rudo.\nSarajevska makroregija, po okončanju procesa priključivanja svih općina/opština Gornjedrinske regije obuhvata teritorij od 32 opštine/općine, devet općina Kantona Sarajevo, četiri općine Zeničko-dobojskog kantona, tri općine Srednjobosanskog kantona, šest opština Grada Istočnog Sarajeva, te deset opština Gornjedrinske regije.


Broj žrtava napada na Domodedovu porastao na 36 - Klix.ba\nRusija Broj žrtava napada na Domodedovu porastao na 36\nBroj žrtava napada na Domodedovu porastao na 36\n2.2.2011. u 10:21\nBroj žrtava terorističkog napada na moskovskom aerodromu Domodedovo porastao je na 36, nakon što je jedna osoba povrijeđena u eksploziji podlegla povredama, saopćio je zvaničnik iz ministarstva zdravlja i društvenog razvoja.\nPovrijeđeni je bio u veoma teškom stanju i doktori u vojnoj bolnici Burdenko nisu uspjeli da ga spasu, rekao je neimenovani zvaničnik agenciji Itar-Tass.\nU eksploziji bombe na međunarodnom aerodromu u ruskoj prijestonici 24. januara povrijeđeno je oko 130 osoba.\nIstražne vlasti saopćile su da je bombaš samoubica koji je aktivirao eksplozivnu napravu 20-godišnjak iz sjevernog Kavkaza, a da policija traga za nekoliko osumnjičenih da su pomagali u organizaciji i izvođenju napada.\nBomba je ekslodirala na terminalu za međunardone dolaske, zbog čega istražitelji pretpostavljaju da su meta napada bili, prije svih, strani državljani.\nprije 18h 41m 149\nprije 23h 4m 77\nprije 16h 39m 53\nStigao odgovor 136\nprije 16h 5m 147


U Kulturnom centru Srbije u Parizu sutra koncert dua Floral\nU Kulturnom centru Srbije u Parizu, u okviru obeležavanja Svetskog dana muzike, sutra će biti održan koncert dua „Floral“ kojeg čine harfistkinja Milena Stanišić i flautistkinja Stana Krstajić, a one će izvoditi dela srpskih kompozitora, saopštio je Kulturni centar u Parizu.\nNa programu će biti Cvetna pahulja – nokturno cvetne varijacije, odnosno dela kompozitora Dragane Jovanović (1963), Dejana Despića (1930), Miloša Raičkovića (1956), Vladimira Tošića (1949), Ane Krstajić (1994), Dušana Radić (1929-2010), Gabrijela Fora (Gabriel Faure) (1845-1924) i Milana Mihajlovića (1945).\nDuo „Floral“ osnovan je 1998. godine. Prvi koncert je bio na Festivalu flautista u galeriji Kulturnog centra Beograda. Od tada, duo je svirao na Medjunarodnom festivalu harfe u Beogradu, na Medjunarodnoj tribini kompozitora, na Festivalu harfista u Zagrebu i na brojnim koncertima u Srbiji.\nPored toga, duo je saradjivao sa Oliverom Djurdjević (klavir), Gudačkim kvartetom Rubikon, Pantom Veličkovićem (viola), Ognjenom Popovićem (čisti klarinet), Sanjom Romić (oboa) i Pavlom Aksentijevićem (vokal).\nDuo „Floral“ se bavi i humanitarnim radom i primenjenom muzikoterapijom, u saradnji sa različitim institucijama.\nKao rezultat dugogodišnje saradnje sa umetničkom radionicom koja okuplja osobe sa Daunovim sindromom „La louange a la main“ nastala su dva CD-a – Muzičke slikovnice i Muzika za zadovoljstvo.\nStana Krstajić je bila glavni flautista Orkestra Narodnog pozorišta i glavni flautista Beogradske filharmonije. U junu 2021. godine izabrana je u zvanje vanrednog profesora na Fakultetu muzičke umetnosti Univerziteta umetnosti u Beogradu. Od 2003. godine kada je izabrana za svetskog promotera, svira na bisernoj flauti.\nMilena Stanišić je redovni profesor Fakulteta muzičke umetnosti u Beogradu. Ona je istaknuta umetnica u Srbiji i regionu Zapadnog Balkana, sa inspirativnom karijerom, koja obuhvata solo muziku, kamernu muziku, orkestarsku muziku i pedagogiju.\nKoncert u Parizu počinje sutra u 18.00.


Bjelorusija objavila osvetu Evropskoj uniji – Raport.ba\n02.10.2020 12:50 Autor: Agencije\nBjelorusko ministarstvo vanjskih poslova danas je sastavilo popis ljudi kojima zabranjuje ulaz u Bjelorusiju kao osvetu za sankcije Evropske unije.\n“Bjelorusija uvodi popis sankcija od danas kao odgovor na one koje je donio EU”, objavilo je ministarstvo vanjskih poslova u saopćenju.\nMinistarstvo dodaje da popis neće biti javno objavljen.\nČelnici EU prekinuli su zastoj u petak ujutro i uveli sankcije Bjelorusiji nakon višesatnih pregovora na samitu koji treba završiti u petak.\nKremlj je u petak ocijenio da su sankcije Evropske unije uvedene Minsku “više dokaz slabosti (Evropljana) nego njihove snage”.\n“Znate da općenito politiku sankcija smatramo lošom”, ustvrdio je glasnogovornik Kremlja Dmitrij Peskov i ocijenio “pozitivnim” to što Lukašenko osobno nije pogođen sankcijama.\nSankcije koje je tražila bjeloruska oporba odnose se na četrnaestak bjeloruskih dužnosnika optuženih za represiju nad oporbenim čelnicima ili za lažiranje rezultata predsjedničkih izbora 9. augusta.\nTim sankcijama koje su stupile na snagu u petak, zamrzava se imovina u EU ciljanim bjeloruskim dužnosnicima i brani im se ulazak na prostor EU.\nZbog gušenja oporbe sankcije su Bjelorusiji uvele Velika Britanija, Sjedinjene Države i Kanada.\nPredsjednik Lukašenko (66), koji je na vlast 26 godina, odbacuje pozive oporbe na ostavku i optužuje Zapad da potiče nemire u njegovoj zemlji, a njegova snažna saveznica Rusija nedavno mu je osigurala 1,5 milijarde eura pomoći.\nTagovi: Aleksandar Lukašenko Bjelorusija Evropska unija sankcije\nPolicija u Bjelorusiji pucala na demonstrante\nBruxelles pere ruke, EK optužila članice EU: ‘Nisu se držale našeg prijedloga raspodjele vakcina'‘\nNa pomolu novi vakcinacijski debakl: I Johnson&Johnson bi EU mogao ostaviti na cjedilu


Glasno i jasno o (ne)ravnopravnosti polova - Media & reform centar Niš\nGlasno i jasno o (ne)ravnopravnosti polova\nPosted on 16 јануара, 2018 January 17, 2018 by Nikola Stojanovic\nMedijski sadržaji deo su projekta “Glasno i jasno o (ne)ravnopravnosti polova”, podržanog od strane grada Niša u okviru Konkursa za sufinansiranje projekata proizvodnje medijskih sadržaja od javnog interesa u 2017. godini.\nU toko perioda realizacije projektnih aktivnosti realizovani su multimedijalni sadržaji na portalu www.mediareform.rs\n„Koje su vaše kvalifikacije, i da li planirate trudnoću?“\nOvaj multimedijalni sadržaj bavi se problemom nejednakih šansi prilikom zapošljavanja muškaraca i žena, zatim tretmanom žena od strane određenih\nposlodavaca, problemom nejednake naknade za isti posao za muškarce i žene, kao i posledicama ekonomske zavisnosti.\n„Zašto obrazovanje ne sme imati rod?“\nOvaj multimedijalni sadržaj bavi se problemom žena u obrazovanju i nauci – (ne)ispunjavanjem očekivanih, društveno nametnutih uloga, i stereotipnim „pametnim naučnicima“ i „naučnicama koje se prave pametne“.\n„Zdrava politika ženskog zdravlja”\nKako povećati učešće žena u kreiranju i donošenju odluka u zdravstvenoj politici, koji su specifični problemi i potrebe koje je neophodno uvesti u sistem\nzdravstvenih usluga i kako povećati svest o značaju zdravlja žena – pitanja su kojima se bavi ovaj multimedijalni sadržaj.\n„Nasilje nije u četiri zida!“\nOva tema bavi se problemom nasilja nad ženama, koje je u javnom diskursu često relativizovano. Promoviše nultu toleranciju na bilo koju vrstu nasilja i činjenicu\nda je nasilje problem društva, a ne samo pojedinca.\n„Lepši i jači pol – glavni akteri stereotipne medijske scene“\nProblem predstavljanja roda u medijima tema je ovog multimedijalnog medijskog sadržaja. Zašto su muškarci ti koji govore i čine, a žene te koje izgledaju, i koje su\nšire društvene konsekvence?\n„Zašto politika nosi pantalone?“\nKoje je mesto i uloga žena u politici? Zbog čega u javnom diskursu i dalje preovladava mišljenje da je politika isključivo privilegija muškaraca? Na koje načine mogu žene doprineti procesu odlučivanja? Ovo su samo neka od pitanja kojima će se baviti ovaj multimedijalni sadržaj.\n„Zašto je umetnica uvek „estradna“, a umetnik uvek „veliki“?“\nOvaj multimedijalni sadržaj bavi se diskriminatornim konstruktima u oblasti kulture i umetnosti, položaju žena koje se bave ovim delatnostima, i stereotipima\npovezanim sa zvanjem umetnice.\nProjekat je podržan od strane Grada Niša, Sekretarijata za kulturu i informisanje\nMemorijalno nasleđe- konstrukcija-estetika-etika\nDžandipe- Znanje- projekat o sagledavanju stanja Roma u Nišu


RTS :: Ulaganja uprkos krizi\nEkonomija Ulaganja uprkos krizi\nponedeljak, 23. jan 2012, 13:07 -> 14:04\nUlaganja uprkos krizi\nUprkos manjem budžetu, Ministarstvo odbrane će ove godine uložiti 20 miliona evra u razvoj kapaciteta i projekte Vojno-tehničkog instituta u Žarkovu, kaže ministar Dragan Šutanovac. Institut "srce i mozak" odbrambene industrije Srbije, dodaje Šutanovac.\nMinistar odbrane Dragan Šutanovac rekao je da će to ministarstvo, uprkos smanjenju budžetskih izdvajanja, ove godine investirati oko 20 miliona evra u razvoj kapaciteta i projekte Vojno-tehničkog instituta (VTI) u Žarkovu.\n"Mi smo u proteklih nekoliko godina svake godine investirali novac sa željom da VTI ponovo bude lider, ne samo u regionu, nego i šire", istakao je Šutanovac posle prezentacije mogućnosti te vojno-naučne ustanove ambasadorima i vojnim izaslanicima akreditovanim u Srbiji.\nMinistar je ocenio da je taj institut "srce i mozak" odbrambene industrije Srbije i podsetio da je, od svog osnivanja, ta ustanova razvila oko 1.300 proizvoda iz oblasti naoružanja i vojne opreme ali i onih za civilne potrebe.\nŠutanovac je dodao da su svi najveći izvozni projekti koje je ostvarila odbrambena industrija Srbije pokrenuti u VTI, istakavši da se posetom ambasadora i vojnih izaslanika otvara mogućnost nastavka međunarodne saradnje.\nGovoreći o edukativnim kapacitetima VTI, ministar je rekao da je u prethodnom periodu 25 alžirskih oficira završilo poslediplomske studije na institutu, a da se uskoro očekuje nova grupa stranih starešina koji će svoje školovanje nastaviti u Beogradu.\nNakon obilska vazdušnog tunela, koji služi za ispitivanje aerodinamičkih osobina novih letelica i koji je jedini te vrste u ovom delu Evrope, Šutanovac je podsetio da je pred raspad SFRJ u institutu bio razvijan i višenamenski nadzvučni borbeni avion.\nPrema njegovim rečima, Srbija ima stručnjake koji bi mogli da nastave taj projekat, ali država više nema ekonomske kapacitete za tako nešto. "Sve vodeće zemlje u svetu tako složene avione razvijaju u kooperaciji", naveo je Šutanovac.\nAmerička ambasadorka Meri Vorlik rekla je da je imala veliko zadovoljstvo da se upozna sa ogromnim mogućnostima instituta, dodavši da se nada će SAD ostvariti saradnju s tom ustanovom.\nRuski ambasador Aleksandar Konuzin je, za vreme prezentacije razvojnih projekata VTI, predložio da se izviđačke bespilotne letelice koje Srbija razvija nabave za potrebe rusko-srpskog humanitarnog centra koji se osniva u Nišu. "Radi se o opremi koja može da se koristi i u civilne svrhe, na primer, prilikom kontrole požara", dodao je Konuzin.\nPrezentaciju mogućnosti VTI održao je direktor ustanove, pukovnik Zoran Rajić, koji je rekao da se u ovom trenutku radi na 35 projekata, među kojima je izdvojio bespilotne letelice "vrabac" i "pegaz", protiv-oklopni sistem "bumbar", samohodno vozilo artiljerije kalibra 122 milimetra.\n(utorak, 24. jan 2012, 14:08) - Aleksandar Savin [neregistrovani]\nLepo je kad zemlja koja je u krizi ulaže u najpotrebnije stvari.Tamo gde je visoka akumulacija, gde se povećava broj zaposlennih i podiže standard.\n(ponedeljak, 23. jan 2012, 21:03) - ekonomista [neregistrovani]\nIli pare u nauku i proizvodnju, ili zajmi novac za budzetski deficit.Bravo za ministarstvo odbrane, VTI i odbrambenu industriju.\n(ponedeljak, 23. jan 2012, 17:48) - anonymous [neregistrovani]\nDrzava Srbija bi trebala da finansijski isprati\nproizvodnju prototipa, pa posle traziti partnera. To je krajnje ozbiljan projekat koji bi pokrenuo veliki deo nase industrije. Zaposlilo bi se dosta strucnog kadra a i nasoj vojci su avioni preko potrebni.\n(ponedeljak, 23. jan 2012, 16:40) - xml [neregistrovani]\novde izgleda vlada sistem,ako nemozes da pobedis krizu onda joj prkosi.


AMSCG: Povoljni uslovi za vožnju - Vijesti | Radio Televizija Budva - Budva Crna Gora\nRadio Budva Live: Joel Corry - Lonely\nU Crnoj Gori jutros se saobraća po pretežno suvim putevima, dok je vidljivost mjestimično smanjena po kotlinama, saopštili su iz Auto-moto saveza.\nOni su upozorili da je neophodna oprezna vožnja, prilagođena uslovima na putu i poštovanje pravila saobraćaja.\nNa auto putu Bar – Boljare, na prvoj sekciji Smokovac – Uvač Mateševo, zbog demontaže zaštitne konstrukcije na mostu Moračica, saobraćaj se obustavlja u trajanju do 60 minuta u terminu od sedam do 11 i od 13 do 17 sati.\nZbog rekonstrukcije puta Lubnice – Jelovica saobraćaj je potpuno obustavljen za sva vrsta vozila.\nAMSCG: Kod tunela na Brajićima jednom trakom zbog odrona\nAMSCG: putevi jutros mokri i klizavi, savjetuje se oprez\nPočela kampanja „Stop neregistrovanim vozilima“\nVolan i alkohol ne idu zajedno\nKako savladati kružni tok\nPoštujući saobraćajnu signalizaciju, poštuješ život\nSAD odobrile prvi lijek protiv Alchajmerove bolesti


Obama i guverneri saveznih država da razmotre mere za stimulisanje ekonomije\nGuverneri američkih saveznih država sastaju se u ponedeljak sa predsednikom Barakom Obamom da bi razmotrili mere za suočavanje sa ekonomskom krizom. Dok demokrate podržavaju politiku predsednika, medju republikanskim guvernerima došlo je do oštre podele u pogledu stava prema predsednikovom stimulativnom paketu za oporavak ekonomije.\nAmerički guverneri suočeni su sa padom poreskih prihoda, rastom stope nezaposlenosti i sve većim budžetskim deficitom. Većini je neophodna pomoć namenjena saveznim državama u vladinom paketu mera za oživljavanje ekonomije. Najveće pristalice paketa su demokrate iz država čiji je industrijski sektor znatno oslabio, dok raste broj hipotekarnih bankrotstava.\nDemokratska guvernerka Mičigena, Dženifer Grenholm, kaže da je njenoj državi, koja je sedište američke automobilske industrije, potreban svaki dolar koji Vašington može da pruži.\n„Verujte, prihvatiću svaki dolar koji Vašington bude ponudio Mičigenu,“ rekla je Grenholm u programu mreže Foks.\nMeđutim, republikanski guverner Južne Karoline, Mark Senford ima drugačije mišljenje o paketu podsticajnih mera vrednom 787 milijardi dolara. Senford, koji planira da odbije deo sredstava predviđenih za njegoviu državu, rekao je u istoj televizijskoj emisiji da će predsednikov plan dovesti do dramatičnog uvećanja nacionalnog duga.\n„Sav taj novac je pozajmica od budućih generacija, od budućeg socijalnog osiguranja. U stvari, produbljujemo rupu neodržive potrošnje,“ istakao je Senford.\nU svom redovnom subotnjem obraćanju naciji, predsednik Obama je rekao da, uprkos visokim rashodima zbog usvojenog ekonomskog paketa mera, on namerava da prepolovi budžetski deficit u naredne četiri godine.\n„Taj posao počinje u ponedeljak, čim budem otvorio samit fiskalnih eksperata, predstavnika sindikata, aktivista i članova Kongresa, na kojem ćemo diskutovati o načinima da smanjimo dug od hiljadu milijardi dolara, koji smo nasledili“, rekao je predsednik Obama.\nMedjutim, guverner Kalifornije, republikanac Arnold Švarceneger, apelovao je na članove svoje stranke da sarađuju sa predsednikom u traženju puta do privrednog oporavka i kontrolisanja deficita.\n„Čvrsto sam uveren da su predsedniku Obami sada potrebni partneri,“ ukazao je Švarceneger.\nU programu mreže ABC, Švarceneger je rekao da razume zbog čega su neki republikanci skeptični. Međutim, dodao je da će, ukoliko Mark Senford i neki drugi republikanski guverneri budu odbili svoj deo sredstava iz paketa za podsticaj privrede, Kalifornija biti više nego spremna da preuzmu njihov udeo.\n„Guverner Senford kaže da ne želi da uzme sredstva iz paketa, a ja mu poručujem: 'Uzeći ih ja'. Ja ću vrlo rado da uzmem njegov udeo, kao i udeo bilo kog drugog guvernera, koji ne želi pomoć. Preuzeću ta sredstva, jer su potrebna Kaliforniji,“ rekao je Švarceneger.\nPredsednik Obama će se u ponedeljak sastati sa guvernerima pred početak skupa stručnjaka o deficitu. Guverneri su u nedelju uveče pozvani na večeru u Beloj kući, prvom takvom događaju otkako je Obama postao predsednik.


24. mart .2021. Susret članova Poslaničke grupe prijateljstva sa Egiptom sa ambasadorom Egipta u Srbiji\nNa samom početku sastanka, ambasadora Alguvejlija i narodne poslanike pozdravio je predsednik Narodne skupštine Ivica Dačić.\nSrbija i Egipat imaju tradicionalno prijateljske odnose, koji datiraju još iz Pokreta nesvrstanih, čiji su osnivači i stubovi bili upravo Egipat i nekadašnja Jugoslavija, istakla je predsednica PGP Dubravka Filipovski.\nOna se zahvalila na podršci koju Egipat pruža Srbiji u međunarodnim organizacijama i forumima i naglasila činjenicu da, iako je Egipat formalno priznao nezavisnost tzv. države Kosovo, to priznanje je ostalo „zamrznuto“, jer nisu uspostavljeni bilateralni odnosi. Filipovski je dodala i da je Egipat poznat po poštovanju međunarodnog prava i rezolucija UN.\nGovoreći o parlamentarnoj saradnji dve zemlje, Dubravka Filipovski je istakla da je ona kontinuirana i dinamična, kao i da postoji prostor za dalju saradnju poslaničkih grupa prijateljstva i radnih tela dva parlamenta. Intenzivnijoj i konkretnijoj međuparlamentarnoj saradnji doprinosi i Memorandum o razumevanju dva parlamenta, koji je potpisan 2019. godine, istakla je Filipovski i iznela uverenje da će u ovoj godini, uprkos pandemiji korona virusa, uspeti da se organizuje razmena poseta članova poslaničkih grupa prijateljstva. PGP sa Egiptom broji čak 44 člana u ovom sazivu, što je dokaz zainteresovanosti narodnih poslanika za saradnju sa parlamentarcima Egipta, dodala je ona.\nPredsednica Poslaničke grupe prijateljstva sa Egiptom ocenila je i da je saradnja srpskih i egipatskih parlamentaraca u okviru međunarodnih parlamentarnih organizacija na visokom nivou.\nTokom razgovora sa ambasadorom Egipta Filipovski je istakla i da ekonomski odnosi Srbije i Egipta imaju prostor za dalje unapređenje i za uvećanje robne razmene, koja je u prethodnoj godini iznosila 90 miliona evra, od čega je oko 33 miliona bio naš izvoz, a ostatak uvoz robe.\nAmbasador Alguvejli je istakao da Egipat ceni dobre diplomatske odnose sa Srbijom, koji su uspostavljeni pre 130 godina, i posebno je naglasio činjenicu da je prva ambasada Srbije u arapskom svetu otvorena baš u Kairu. On je naveo i da prijateljstvo dve države počiva na četiri stuba – parlamentarnom, diplomatskom, ekonomskom i kulturnom.\nSložio se sa Dubravkom Filipovski da je dosta toga učinjeno na parlamentarnom planu, ukazujući da Memorandum o razumevanju dva parlamenta daje prostor za blisku saradnju ne samo parlamentaraca, nego i sekretarijata dva parlamenta. Saradnja između izvršnih vlasti je takođe na visokom nivou, naveo je on i ocenio da će to rezultirati i većom saradnjom poslovnog sektora i kompanija naše dve zemlje.\nSastanku sa ambasadorom Egipta prisustvovao je veliki broj članova Poslaničke grupe prijateljstva, koji su kroz konstruktivni razgovor izneli različite ideje i predloge za saradnju.\nSagovornici su zajednički ocenili da je od izuzetnog značaja dalje unapređenje saradnje u oblasti kulture, umetnosti, obrazovanja i turizma, čemu bi doprinelo i ponovno uvođenje direktnih avio letova između Beograda i Kaira. Ocenjeno je i da je važna saradnja u oblasti odbrane, borbe protiv terorizma i organizovanog kriminala.


Naš san u engleskom jeziku\nŽelimo Vam potpuni uspeh u učenju engleskog jezika kroz jedno lepo i nezaboravno druženje sa drugim polaznicima i osobljem škole Britanicca..\nU školi Britanika otkrićete sve tajne engleskog jezika, kao i to da učenje engleskog jezika može biti Vaš ponos i zadovoljstvo, a ne mučenje.\nZajedno ćemo ponovo otkriti lepotu i jednostavnost srpskog jezika, koji moramo obnoviti veoma detaljno na prvom mestu, da bi smo zatim naučili i engleski jezik.\nNaš san je da svako u Srbiji ko želi ili mora da nauči engleski jezik, to učini barem na osnovnom nivou poznavanja engleskog jezika, jer je za osnovni kurs engleskog zaista potebno 20 dana rada! Ako želite više, mi smo tu da Vas vodimo do najviših nivoa poznavanja engleskog, međunarodnih, stručnih ispita. Šta god poželite na engleskom jeziku-mi smo tu !\nNaš san je da iz naše škole izađete nasmejani, puni samopouzdanja i vere u sebe, da svima pričate o tome kako ste uspeli da progovorite engleski jezik, da na bilo kom mestu pokažete znanje engleskog jezika, da sa ponosom kažete:” Da, ja sam naučio engleski u školi Britanika”.\nNaša je dužnost da Vaša nastava engleskog bude zanimljiva, bogata, kristalno jasna, da se osećate prijatno, zadovoljno.\nMi želimo da Vam dokažemo da učenje engleskog nije “smor” već trijumf blistavog ljudskog uma kojim pobeđujemo sve poteškoće u životu, preskačemo prepreke, granice…\nUčenjem engleskog podmlađujemo sebe, pobeđujemo neumitni tok vremena, ne dozvoljavamo da postanemo tehnološki višak, zastareli kadar, prekobrojni, nepotrebni.\nOsećaj svakodnevnog rada i sticanja znanja iz engleskog jezika, radost koju donosi taj novi deo naše ličnosti, mogućnosti za dalje učenje engleskog, širenje vidika koje engleski jezik pruža – to je naš zadatak!\nLekari polažu Hipokratovu zakletvu, kojom se obavezuje da štiti živote ljudi staranjem o njihovom zdravlju, a po našem viđenju i profesor, naročito engleskog jezika, ima svetu misiju koja ga obavezuje da sve ljude podučava engleskom jeziku podjednako požrtvovano, posvećeno, sa duhom vedrine, uz strpljenje majke, disciplinu oca, razumevanje sestre, znanjem genija!\nVi ste svi naši đačići, čak i kada imate više godina od svog nastavnika engleskog! Vaš strah od učenja novog je tako očekivan, ali on čini da u našim očima budete samo deca u velikom, odraslom telu.\nNaš san je počeo! GSD metoda ubrzanog učenja engleskog jezika, koja je stvorena specijalno za srpsko govorno područje, doprinela je sreći mnogih ljudi. a mi smo na osnovu tog rada, kvaliteta i uspešnosti dospeli do međunarodnih voda i daljih uspeha koji više nisu lokalni.\nGSD-metodom naš san se ostvario čak i onima nisu verovali u početku, ali moć metode je u načinu njenog nastanka: realna iskustva u praksi sa hiljadama polaznika svih uzrasta u Srbiji!\nKada bismo ovaj san ostvarili do kraja, i sebi, i drugima bi pokazali da vredimo više nego što nas cene. U zajednici evropskih naroda i u svetu, često se čude našem indijanskom engleskom. Oni ne znaju koliko je srpski jezik teži i složeniji od engleskog, ali zbog lošeg jezika oni ne znaju ili ih i ne zanima koliko je visoko naše obrazovanje, ako mi govorimo lošim engleskim jezikom!\nI tu su donekle takvi stavovi opravdani - jer ako možete naučiti da vozite auto za par meseci i rad na računaru za par nedelja – zašto bi engleski jezik onda bio problem ako je potrebno svega 20 dana za osnovnu konverzaciju na engleskom?\nAko ništa drugo, trebali bismo iz dobrog, starog srpskog inata da naučimo ne osnovni, već tečni engleski jezik - a kako bi se tada vrata sveta otvarala za naše planove i želje!\nIpak, najbitnije od svega je to da Vi sami zaista želite da savladate engleski jezik, i da engleskim ovladate tako dobro da Vam engleski bude dobar sluga, a ne zao gospodar.\nA mi smo uvek tu da Vas vodimo kroz učenje engleskog sa pažnjom i razumevanjem za sve Vaše poteškoće i strahove.\nSve što je potrebno da znate o školi Britanika i GSD metodi za ubrzano učenje engleskog jezika naći ćete na ovim stranama, a onda samo napred u pobede nad neznanjem!\nNeka naše pravilo- NIŠTA NIJE NEMOGUĆE- postane i Vaše pravilo!\nDirektor nastave prof. mr Danijela Gajić\nOve nedelje: 244\nOvog meseca: 1162


Student tuži Apple zbog softvera za prepoznavanje lica – Vakat.me\nStudent tuži Apple zbog softvera za prepoznavanje lica\nStudent iz Njujorka Usman Bah (18) tuži Apple za jednu milijardu dolara tvrdeći da ga je softver za prepoznavanje lica te tehnološke kompanije pogrešno identifikovao i povezao sa nizom krađa u Apple-ovim prodavnicama, ni manje ni više nego u četiri različita slučaja provale.\nBah je u tužbi naveo da je posljednji put uhapšen u novembru prošle godine u svom domu u Njujorku i optužen za krađu u Apple-ovoj prodavnici, a da je nalog za hapšenje uključivao fotografiju osobe koja uopšte nije ličila na njega, prenosi “Blumberg”.\nProblem bi, kako su rekli, mogao da bude u Apple-ovom bezbjednosnom sistemu koji za slučajeve provala u njihovim radnjama koristi softver za prepoznavanje lica koji je, kako se pretpostavlja, drugu osobu povezao sa imenom Usmana Baha.\nBah je u tužbi naveo da je prije toga zbog Apple-ovog “face recognition” programa bio hapšen još tri puta, i to u Bostonu, Nju Džersiju i Delaveru, zbog čega je trpio veliki stres i poteškoće jer je morao da se brani od nekoliko lažnih optužbi.\nOd suda u Bostonu je, na primjer, dobio poziv u junu 2018. godine u kojem su ga teretili za provalu u Apple-ovoj prodavnici u tom gradu na dan kada je sa drugovima iz razreda bio na proslavi maturske večeri na Menhetnu. Tamo je, navodno, ukrao robu vrijednu 1.200 dolara.


Ričard Dikon - Blic Online\nBeograd će uskoro postati bogatiji za novo umetničko delo, pošto je počelo postavljanje skulpture "Odande dovde", koja će krasiti pešačku pasarelu od Kalemegdana do Beton hale. Zamenik gradonačelnika Goran Vesić objavio je slike današnjih radova na Fejsbuku.\nMože li Beograd da dobije ovakav pešački most?\nDva izuzetna umetnika, Ričard Dikon (Velika Britanija) i Mrđan Bajić (Srbija), razvila su projekat „Most na Kalemegdanu“. Zamišljen kao pešačka pasarela nad prometnim saobraćajnicama, most bi spojio Beogradsku tvrđavu i park Kalemegdan sa šetalištem duž Save.


Kako uzgajamo male narcise: ovo nije tekst o botanici - Impuls\nObjavljeno: Srijeda, 31 Mart 2021 09:40\nNa samopouzdanje utiču geni koje nasleđujemo od roditelja, zaključak je blizanačkih studija. Međutim, nikako ne treba zanemariti uticaj sredine u kojoj dete odrasta – stil roditeljstva, toplinu, kognitivnu stimulaciju i osećaj (fizičke) sigurnosti. Roditelji, direktno ili indirektno, imaju veliki uticaj na dečje samopouzdanje.\nKako izgraditi kod dece pozitivan stav o sebi i veru u sopstvene sposobnosti, poslednjih decenija tema je koja preokupira roditelje. Mnogi smatraju da je upravo to put koji će obezbediti deci uspeh i sreću u životu. Ipak, ovakve dobronamerne težnje ponekad mogu da odu u drugu krajnost i od dece stvore „male narcise“.\nKada su deca uspešna u nekom zadatku, roditelji treba da pohvale trud i pristup rešavanju problema („Super si se setio kako to da rešiš!“). Kada nisu uspešna, roditelji mogu da porazgovaraju sa detetom i upute ih šta mogu da nauče iz tog iskustva, kako da potraže pomoć ili kako da sledeći put izbegnu istu grešku. Na taj način dete će naučiti da prihvata izazove i da veruje u sebe čak i kada doživi neuspeh. Pohvale su za decu veoma važne, ali i realistična povratna informacija kako bi ispravno sagledali sopstvene veštine i sposobnosti. Prenaduvane, neosnovane pohvale mogu poslati pogrešnu poruku detetu da nema potrebe da se trudi da bi dostigao dobre rezultate.\nBezuslovna ljubav utiče na postojanu veru u sebe koja je nezavisna od postignuća. To znači da roditelji prihvataju dete onakvo kako jeste – bez obzira na uspehe i neuspehe. Na primer, kada je dete nevaljalo, roditelji mogu da se fokusiraju na ispravljanje ponašanja ali da nastave da budu topli i da pokažu da uvažavaju dete kao osobu. Umesto da kritikuju ličnost („Ti si bezobrazna!“), treba da kritikuju samu radnju.\nSve je ovo verovatno lakše reći nego uraditi, kao što obično biva sa savetima o roditeljstvu. Biti roditelj svakako nije lako, ali sitne promene kao što je pronalaženje vremena za razgovor sa detetom, poštovanje njegove ličnosti i autentične nasuprot neosnovanim pohvalama, pomoći će detetu da izgradi samopouzdanje i usmeri ga ka zdravom emocionalnom i društvenom razvoju.


Srbija na šest mjeseci prekida sve vojne vježbe, Vulin kaže - zbog pritiska EU - balkanin\nHome/vijesti/Srbija na šest mjeseci prekida sve vojne vježbe, Vulin kaže – zbog pritiska EU\nOn je naglasio da je Srbija, odlukom Skupštine Srbije, vojno neutralna zemlja\nVlada Republike Srbije je na sjednici u srijedu donijela odluku da u narednih šest mjeseci prekine sve vojne vježbe i sve vojne aktivnosti sa svim partnerima.\nMinistar odbrane Srbije Aleksandar Vulin poslije sjednice Vlade izjavio je da se Srbija nalazi pod strašnim i nezasluženim pritiskom Evropske unije.\n“Pritisci koji nemaju nikakvog smisla i nisu utemeljeni u našim odlukama ili našim postupcima, pa čak ni u realnosti, rezultat su histerije koja određuje političke odluke i pravce velikih i moćnih zemalja. Od nas se traži da po cijenu napuštanja naše evropske budućnosti i po cijenu još većih pritisaka na našu politiku, ali i naš narod na Kosovu i Metohiji i Republici Srpskoj napustimo planirane vojne vježbe sa Bjelorusijom”, rekao je Vulin, prenosi Ministarstvo odbrane.\nOn je naglasio da je Srbija, odlukom Skupštine Srbije, vojno neutralna zemlja.\n“Da bi sačuvali poziciju vojne neutralnosti, izbjegli ili bar umanjili posljedice pojačanih napada na našu zemlju, našu politiku i našu ekonomiju, Vlada Republike Srbije je na današnjoj sjednici donijela odluku da se u narednih šest mjeseci prekine sa svim vojnim vježbama i svim aktivnostima sa svim partnerima, bez razlike”, naglasio je.\n“U narednom periodu nećemo učestvovati u bilo kakvim vježbama ili vojnim aktivnostima ni sa NATO-om ni sa ODKB-om, ni sa Rusijom, ni sa SAD-om, ni sa Kinom, ni sa Evropskom unijom, ni sa istokom ni sa zapadom. Naše učešće u mirovnim operacijama će biti posebno razmotreno i prema potrebi suspendovano”, zaključio je Vulin.


Escobar: Nadam se da će Srbija nakon formiranja Vlade uvesti sankcije Rusiji\nArhiv - Specijalni izaslanik SAD za Zapadni Balkan Gabriel Escobar\nSpecijalni izaslanik SAD za Zapadni Balkan Gabriel Escobar saopštio je da se nada da će se Srbija pridružiti ostalim državama Zapadnog Balkana i uvesti sankcije Rusiji nakon formiranja nove Vlade u Beogradu.\n"Skoro sve države Zapadnog Balkana su se usaglasile na način da učine da Rusija plati cijenu za to (invaziju) kroz sankcije, kroz podršku Ukrajini i njenom narodu. Nadam se da će se Srbija pridružiti toj grupi i da će se uskladiti sa sankcijama kada formira Vladu", rekao je Escobar u online obraćanju u ponedjeljak na Samitu demokratije Jugoistočne Evrope, koji je održan u Budvi.\nOn je na skupu kome su prisustvovali zvaničnici SAD, EU, Velike Britanije i država Zapadnog Balkana, rekao da je Srbija jedina zemlja regiona koja nije uvela sankcije Rusiji.\nSrbija je jedina država u Evropi koja nije uvela sankcije Rusiji iako se saglasila sa rezolucijama Ujedinjenih nacija (UN) i deklaracijama Evropske unije kojima se osuđuje ruska invazija na Ukrajinu, a zvanični Beograd takav stav pravda "zaštitom vitalnih interesa zemlje".\nAmerički izaslanik pozdravio je to što su i EU i NATO ponovo potvrdili "politiku otvorenih vrata".\n"Mislim da je važno što je EU ponovo potvrdila svoju politiku otvorenih vrata. I ta politika se ne odnosi samo na Ukrajinu i druge države pod rizikom, već nas također podsjeća da je još šest zemalja u redu prije Ukrajine", istakao je Escobar.\nOn je ukazao da su države Zapadnog Balkana ostvarile "ogroman napredak" i "impresivne reforme" i izrazio nadu da će Evropa realizovati u praksi ono što govori danas kada su u pitanju eurointegracije Zapadnog Balkana.\nRadio Slobodna Evropa prenio je da je Escobar u Budvi rekao da je "prilično siguran da će Crna Gora biti prva naredna članica EU".\nVučić razgovarao sa Putinom: Novi ugovor o gasu i "povoljna cijena"


ZAPALJEN AUTOMOBIL SARAJEVSKOG BIZNISMENA I VLASNIKA HOTELA | Hayat.ba\nZAPALJEN AUTOMOBIL SARAJEVSKOG BIZNISMENA I VLASNIKA HOTELA\nNepoznate osobe jučer ujutru su u Palama zapalili automobil „Audi A6“ vlasništvo idejnog tvorca i vlasnika hotela “Vučko”, sarajevskog biznismena i nekadašnjeg sportskog sekretara FK Željezničar Milomira Cicka Provića.\nPožar je policijskoj stanici Pale prijavljen juče oko 4.50 časova, saznaje Srpskainfo.\nNa lice mjesta izašli su policijski službenici i pripadnici Vatrogasne jedinice Pale, koji su lokalizovali požar.\nUz saglasnost tužioca Okružnog javnog tužilaštva Istočno Sarajevo policijski službenici zajedno sa sudskim vještakom obavili su uviđaj na licu mjesta.\nAutomobil je u potpunosti izgorio, dok se požar proširio i na drugi putnički automobil „golf 7“, koji se nalazio u neposrednoj blizini, na kojem su nastala manja oštećenja.\nHayat - 25/09/2021 10:20 0\nUviđaj je obavio dežurni tužilac Okružnog javnog tužilaštva Istočno Sarajevo, koji je naredio da se preduzmu sve mjere i radnje radi dokumentovanja krivičnog djela ugrožavanje javnog saobraćaja.\nSLUČAJ U BIH: 36-GODIŠNJI MUŠKARAC UHAPŠEN ZBOG SILOVANJA STARICE, PRESREO JE, PA ODVUKAO U NAPUŠTENI OBJEKAT\nEmrah Fejzović - 25/09/2021 07:21 0\nMuškarac (36) iz Bosanske Gradiške, uhapšen je jučer ujutro zbog sumnje da je u mjestu Rovine, presreo, a potom i silovao ženu (68).


Nakon trija, Ajntraht hoće da ima i srpski kvartet?! - Millennium sport\nNakon trija, Ajntraht hoće da ima i srpski kvartet?!\nMarko Kulić Posted on 14. maja 2019. 22:34 14. maja 2019. 22:33\nSvi smo bili svedoci kako je srpski trio u Ajntrahtu (Luka Jović, Filip Kostić i Mijat Gaćinović) prosto eksplodirao ove sezone. Povučeni veoma dobrim iskustvom sa našim reprezentativcima, čelnici nemačkog kluba žele još jednog srpskog internacionalca.\nNaime, kako prenose nemački mediji, radi se o fudbaleru Herte na pozajmici iz Liverpula – Marku Grujiću. Vezista ima sasvim dobru sezonu iza sebe gde je pokazao da se snašao u nemačkom fudbalu. Grujić je za ekipu iz Berlina odigrao 22 utakmice i postigao pet golova, uz jednu asistenciju.\nMeđutim, o svemu se ipak pita Liverpul. Herta nema pravo da otkupi srpskog reprezentativca pa će tako svoju poslednju reč dati klub sa "Enfilda". S obzirom na jaku konkurenciju u redovima finaliste Lige šampiona, možda bi najbolja opcija kako za "Redse" tako i za samog Grujića bila nastavak karijere u Nemačkoj.\nVidećemo da li će njegova naredna stanica biti "srpski" Ajntraht.\nTagovi : ajntraht frankfurt, herta, liverpul, marko grujić\nPuče bomba - Grizman se iznenada oprostio od Atletika emotivnim videom!\n"Dodavanje treće zvezdice iznad grba je velika stvar"


Dan Novog Sada - Srednja stručna škola\nSrednja stručna škola u Novom Sadu je sestrinska škola sa Srednjom školom i gimnazijom “Arhimed” iz Beograda. Na današnji dan podsećamo se istorije stvaranja grada Novog Sada, možemo slobodno reći sestrinskog ili bratskog grada Beograda. U nastavku prenosimo tekst sa zvaničnog sajta grada Novog Sada.\nDan Grada je 1. februar-dan kada je 1748. godine Novi Sad proglašen slobodnim kraljevskim gradom, kada je carica Marija Terezija potpisala “Povelju slobodnog kraljevskog grada”.\nProslava školske slave Sveti Sava u drugačijim okolnostima – online... Dan državnosti Republike Srbije